Euskal dantzen ikastaroarekin emango diote hasiera ikasturteari Txondor Gaztetxean - Arrankudiaga-zollo - Aiaraldea.eus\nTxabi Alvarado Bañares 2019-09-17 10:00\nTxondor Gaztetxean egingo dute ikastaroa. / Arrankudiaga-Zolloko Gazte Asanblada\nHitzaldiak, kontzertuak eta umeentzako ekintzak egitea ere aurreikusi dute.\nGogotsu ekingo diote ikasturte berriari Arrankudiagako Txondor Gaztetxean. Dantza ikastaroa abiatuko dute asteazkenean.\nOrdubeteko saioak egingo dituzte astero, ekainera arte. “Astelehenetan edo asteazkenetan egingo ditugu, arratsaldeko zazpietan (irakaslearen lan ordutegiaren arabera)”, azaldu dute Arrankudiaga eta Zolloko Gazte Asanbladako kideek, “hilabete hasieran adostuko ditugu datak. “Talde irekia” dela nabarmendu dute. “Beraz herriko gazteak eta helduak animatzen ditugu parte hartzera!”.\nIkastaroaren egiten duten hirugarren ikasturtea izango da honakoa. Iaz egin zuten lehenbiziko aldiz. “2018an herriko zenbait gazteren artean komentatu genuen euskal dantzak ikasi nahi genituela eta herriko gainontzeko pertsonei ere ikasteko aukera eman nahi geniela”, kontatu dute gazte asanbladako kideek. Pentsatu eta egin. 2018ko otsailean ekin zieten klaseei. Hasieran 6-7 gazte ziren, baina gaur egun 15 pertsona daude taldean eta “sortu den giroa oso polita da”, antolatzaileen esanetan.\n“Herriko gazteak aktibatzea”. Hori da asanbladan ikasturte berrirako zehaztu duten helburua. Hainbat egitasmo egingo dituzte horretarako.\n“Orain arte egindako ekintzekin jarraituko dugu, kontzertuak kasu”, zehaztu dute, “hilabetean behin zinema egiten dugu gaztetxean eta neguko oporretan ere umeentzako hainbat jarduera antolatzen ditugu, eta jarraituko dugu”.\nHitzaldiak antolatzea ere aurreikusi dute, “gazteei eta gainontzeko herritarrei begira”. Horrez gain, gaztetxeko taberna zabalduko dute ostiral arratsaldeetan eta igande goizetan, “aurreko ikasturtean bezala”.


Irusoinek ekoiztutako '80 Egunean' filmeak Film Commission Donostiako Hiria VI. Saria irabazi du Eikeneko kidea den Irusoinek eta Moriartik ekoiztutako ‘80 egunean’ filmeak Film Commission Donostiako Hiria VI. Saria irabazi du. Film Commission Donostiako Hiria Saria’ duela sei urte sortu zuen Donostiako Sustapenak, hiriak espazio eszeniko gisa sustatzeko zineak duen garrantzia azpimarratze aldera, horrek turismo eta ekonomia aldetik dituen onura eta guzti. Saria PIA (Ikus-entzunezko Berrikuntzaren Poloa) estrategiaren barnean kokatzen da; estrategia horren bidez, Donostiako Sustapenak, garapen ekonomikoaz arduratzen den udal elkarteak, ikus-entzunezko industria sustatzen du, hiriko eta inguruneko ekonomiaren motore gisa.\nAurtengo epaimahaia honako hauek osatu dute: Michel Gaztambide gidoilariak, Juan Manuel de Prada idazleak eta Alexandra Jiménez eta María Botto aktoreek. Epaimahaiak erabaki du hiru film luzeetatik '80 egunean' dela hobekien bildu dituenak baldintzak Film Commission Donostia Hiria VI. Saria eskuratzeko. Sariak filmeak, eszenatoki izan diren hirietako balio naturalak, urbanistikoak eta kulturalak ondoen islatzen dituen film luzea saritzen da.\nJon Garañanok eta Jose Mari Goenagak zuzendutako luzematraia gaur, irailak 23, Donostiako Zinemaldian emango da Zinemira sailean. Filmeak, Axun eta Maite ditu protagonista. Lehenengoa, 70 urteko emakumea, alabaren senar ohia zaintzera joango da ospitalera. Bere ezusterako, ondoko gaixoa zaintzen duen emakumea Maite da, nerabezaroko lagun mina, 50 urte luzetan ikusi ez duena. Gaztetan zuten kimika oraindik bizirik dagoela somatuko dute berehala. Axolagabe gozatu eta dibertitzen dira elkarrekin, Axun, Maite lesbiana dela jabetzen den arte. Bere sentimenduak dudan jarriko ditu Axunek: zer jarraitu, burua edo bihotza?\n'80 Egunean' Eikeneko kidea den Barton Filmsek banatuko du zinema aretoetan.


Mankomunitateak dio aurreko legealdiko ordenantza betearazi baino ez duela egin - Goierriko Hitza : Goierriko Hitza\nMankomunitateak dio aurreko legealdiko ordenantza betearazi baino ez duela egin\nAralarko abeltzainei bidalitako gutunen harira azalpenak eman dituzte. Baserritarrek, ENBAk eta EHNEk atzean beste asmo batzuk daudela diote\nAspaldi ez zela horrenbeste jende biltzen Ordiziako udalbatzan. Enirio-Aralar mankomunitateko zuzendaritza biltzekoa zen atzo eta mahai gainean zuten, azken egunetan zalaparta dexentekoa sortu duen gai bat: 2016ko larre eta txabolen ordenantza betearazteko mankomunitateko lehendakariak sinatuta abeltzainek jasotako gutuna dela eta, argibideak ematea. Abaltzisketa, Altzaga, Arama, Beasain, Lazkao eta Gaintzako ordezkariek sinatu zuten eskaria. Gai zerrendako puntuak halaxe zioen: «Zuzendaritza batzarrean tratatu gabe, ordenantzen trataera berria dela eta, hainbat abeltzainei bidali zaizkien gutunen nondik norakoen informazioa ematea, gaia eztabaidatu, eta ahal bada adostasun batera iristea. Bide batez, Aralarko Baserritarren Elkartea, eta ENBA eta EHNE sindikatuetako kideei beraien azalpenak emateko agerraldia egiten uztea».\nBi ordu luze iraun zituen eztabaidak, eta hitza hartzen lehena Leire Artola Beasaingo ordezkaria izan zen: «Adostasun batera iristeko asmoarekin gaude hemen, uste dugu, ez gaudela ingurumen arazo baten aurrean, arazo administratibo baten aurrean baizik, eta mendiak iazko karga bera jasan dezakeela uste dugu. Eskatzen dugu, adostasun bidean jartzea, aurten abere karga horiek onar daitezela, eta datorren urtera begira, soseguz eta patxadaz adostasuna bilatzea».\nAdur Ezenarro mankomunitateko lehendakariak hartu zuen hitza jarraian. Eskariak dioenez, erabakiak hartu dira zuzendaritza batzordetik kanpo, eta argitu zuen, «erabakiak ez direla legealdi honetan hartu, aurrekoan baizik». Larre eta txabolen ordenantza, 2016koa dela gogoratu zuen, mankomunitateko zuzendaritza, beste ordezkari batzuk osatzen zutenekoa: «Ordenantza hori, orain kexu diren haien botoekin onartu» zen. Zortzi aldeko bozka (Ordizia, Abaltzisketa, Amezketa, Arama, Lazkao, Altzaga, Beasain, eta Ataun) eta bost abstentzio (Zaldibia, Legorreta, Ikaztegieta, Itsasondo eta Baliarrain). Kontrakorik ez zen egon. Behin eta berriz errepikatu zuen ez duela ulertzen nola aurpegiratzen dioten ordenantza bat betearaztea.\nOrdenantza guztiekin egiten den moduan, erakustaldi publikoan egon zela ere aipatu zuen Ezenarrok, «alegazioak egiteko aukera» izan zela, alegia, baina «ez Aralarko Baserritarren Elkarteak, eta ez ENBA eta EHNE sindikatuek, ez zutela alegaziorik aurkeztu».\nArgitu zuen baita ere, 2021 urteko larrealdirako 134 eskari jaso dituela mankomunitateak. «Gehiengo zabalak ordenantza ondo bete» duela, eskari gutxi batzuk direla onartu ez direnak; «17 gutun bidali dira».\nGipuzkoako Aldizkari Ofizialean argitaratuta dagoen ordenantzaren nondik norakoak ere azaldu zituen Ezenarrok. Ordenantzak zehazten ditu, larreak ustiatzeko arauak, eraikuntza desberdinen definizioa, txabolen ezaugarri eta erabilera baldintzak, emakida eta horren xehetasunak, kanonaren ezarpena, kontzesiodunaren eskubide eta betebeharrak, eta azkenik, zigor jardunbidea.\nAitor Altuna Lazkaoko udaleko ordezkariak galdetu zuen, «hartu den erabakia hartzeko, zein txosten tekniko baliatu» den. Ezenarrok erantzun zion, «harritzekoa» zela hori galdetzea, «mankomunitatean ibilbide luzea» duen ordezkaria izanda, jakin beharko zuela «mankomunitean ez dagoela teknikaririk, eta ez dela inoiz egon, beraz, ez dagoela txosten teknikorik, ordenantza bat baizik». Hain zuzen ere, Altunak berak baiezko bozkarekin babestu zuena.\nJon Zubizarreta Abaltzisketako ordezkariak ere, baiezko bozka eman zion 2016an, larre eta txabolen ordenantzari, baina batzarrean onartu zuen, «inori gustatzen ez zitzaizkion ordenantzak onartu» zituztela. Gaineratu zuen, «ikusita zer nolako garaitan gauden, eta honek sortu duen zalaparta noraino iritsi den, apuntatu den ganaduari sarrera emateko, eta urte bat hartzea hau guztia moldatzeko». Esandako hori justifikatzeko, ordenantzaren 12. artikuluari erreferentzia egin zion, esanez, 12. artikulu hori, «agian, ez zela behar bezala jaso, eta akats horiek aitortu egin beharko direla». Ordenantza «berrikustea» ere proposatu zuen.\nIñaki Aizpuru Itsasondoko ordezkariak argi utzi zuen «ordenantza bat betearaztea ez dela erabaki politiko bat, ez helburu bat, baizik administrazioak bai hala bai egin behar duen zerbait» dela. Hortaz, ezin dela ulertu, «norbaitek zalantzan jartzea ordenantza bat betearazi behar den ala ez». Gainera, ordenantzek zehazten dutela, «Aralarko larre publikoak, ondare natural ere badirenak, abeltzainen artean nola banatu».\nZubizarretak aurpegiratu baitzion Aizpururi «zuzendaritzak beste asmo batzuk» dituela: «Mendiko karga murriztea da benetako asmoa» .\nAralarko Baserritarren bozeramaile Jose Inazio Elosegik, ordenantza betearaztearen «kontra ez» daudela argitu nahi izan zuen. Ordenantzak jasotzen duen horretan ulertzen dutela «orain arteko ganadua igotzen jarraitzeko aukera ematen duela, esaten duelako, neurri murriztatzaileak ganadu gehiegi dagoenean hartuko» direla. Beraz, hartutako neurriek, «zentzurik ez» dutela. Hortik aurrera, gai hori mahai gainean jartzeko «prest» agertu zen. Bukatzeko, esan zuen: « Ordenantzak orain besterik gabe betearaztea, mendiko abelburu karga murrizteko dagoen helburu horrekin zuzenki lotuta» dagoela.\nENBA sindikatuko Xabier Iraola Enirio-Aralarko historian sakonduz hasi zen, «1457. urtean ere, orduko ordenantzak betearazteko arazoak zeuden» eta mankomunitatearen bilakaera nolakoa izan zen azaldu zuen jarraian.\nEzenarrok erantzun zion, «hori oso ondo» dagoela, baina «faltan botatzen» zuela, ordenanantza erakustaldi publikoan egon zenean ENBAk alegazioarik egin ez izana.\nAurrerago bai, Iraolak EH Bilduk aurkeztu zuen Larre Antolaketa Plana ekarri zuen gogora, «ganadu kopurua murrizteko, eta basoa gehitzeko helburua du honek». ENBAko ordezkariak garbi du, ordenantza betearaztea, «plan horren bidean» jartzeko egin dela.\nEHNE sindikatuko ordezkariarentzat gertatutakoa «kezkagarria» da; «gutunek motibazio politiko bat dute, zeren mendiak jasan dezaken abelburu kopurua, ez dago definituta». Bere ustez, ordenantzak esaten du, «proportzionalki igoko dela ganadua, zamak jasaten duen bitartean». ºAizpuruk segituan moztu zion: «Ordenantzak ez du horrelakorik esaten». Ordenantzaren 12. artikuluaren irakurketa desberdinak egiten dituzte batzuek eta besteek, eta horrek, dexente luzatu zuen batzarra.\nBatzarrean izan ziren beste herritar batzuei ere eman zitzaien hitza. Kepa Kortak esan zuen «herritar den heinean, hitza duela», eta uste duela «Aralarren beste edozein tokitan bezala, arauak bete egin behar» direla. «Adostuta dauden neurriekin ados ez daudenak proposamenak egin beharko dituzte».\nLegorretako ordezkari ohi bat ere izan zen batzarrean. Gogoratu zuen mankomunitatean ere ordezkari izan zela aspaldi, hain zuzen, «1984. urtean hasi zirela ganaduzaleekin zegoen anarkia ordenean jartzen», eta orduan «sua piztu» zela. Beste gauza batzuen artean nabarmendu zuen, «oso garrantzitsua» dela, «oreka» bat bilatzea, «esplotazio sozio-ekonomikoaren eta inguru balioaren artean». Kontutan hartu behar dela gainera, «larrialdi klimatiko larrian sartuta» gaudela.\nLandarlan elkarte ekologistako ordezkariak ere hartu zuen hitza, mankomunitateari eskatzeko «ordenantza betearazteko», baina «ordenantza berrikusi behar» dela, eta espero dute, bide horretan «ekologistei ere entzutea». Gehitu zuen mankomunitatearen helburua ezin dela izan bakarrik larreen kudeaketa, «ingurune larrialdian gaude eta natur balioen aurka ezin da joan».


(«Argia aldizkaria» orritik birbideratua)\nArgia —1980 arte, Zeruko Argia— euskarazko aldizkari jeneralista da, aktiboan dagoen zaharrena. Astekaria da paperean, eta edizio jarraitua du sarean. Lasarte-Orian du egoitza nagusia argitalpenaren taldeak, eta aldizkariaren zuzendaria Estitxu Eizagirre da. Hego Euskal Herrian 57.000 irakurle ditu, CIES etxeak 2012an egindako inkestaren arabera.\n1.1 Sorrera (1919-1936)\n1.2 Gerraondokoa (1950-1963)\n1.3 Berpizkundea (1963-1979)\n1.4 Bigarren krisia (1975-1979)\n1.5 2. berpizkundea langileen eskutik (1980-1990)\n1.6 Krisia Euskaldunon Egunkaria sortutakoan (1990-1997)\n1.7 Kolorea, Internet eta CC-BY-SA lizentzia librea (1997-2019)\n1919ko urtarrilaren lehenean, Zeruko Argiaren lehen zenbakia argitaratu zuten Iruñeko kaputxinoek, Damaso Intzaren zuzendaritzapean. Hilabetekari erlijiosoa zen, formatu txikikoa. 1921ean Donostian Argia izeneko beste aldizkari bat sortu zen, hau ere euskara hutsez eta ez hain kutsu erlijiosokoa. Urteetan euskarazko komunikabide bakarrak izanik ere, bien artean, konpetentzia baino, elkarlana zen nagusi. Damaso Intzaren beraren hitzetan: “Argia saltzen zuten, baina Zeruko Argia utzi gabe”. Hala ere, 1936ko Espainiako Gerra Zibilak eten egin zituen lehen aldiz bi aldizkarien jarduna.\nGerra amaituta, 15 urte baino gehiago joan ziren berriz alerik argitaratu gabe. 50eko hamarkadan Zeruko Argia berpizteko saiakerak egin ziren, baina ale bakan batzuk baino ez ziren argitaratu.\nIbilbide sendoa 1963an abiatu zen. Astekaria gerra aurreko bi aldizkarien oinordeko zen: Zeruko Argia zuen izena eta aita kaputxinoen esku zegoen; itxura eta maiztasuna, aldiz, Argia zaharrarenak zituen, eta mamian, eduki erlijiosoak gero eta bakanagoak ziren, 1963ko lehen zenbakiko azalean aita santuaren argazkia eduki arren.\nIdazleen, musikarien, pentsalarien eta, oro har, euskal kulturari lotutako jendearen topaleku eta euskarri zen Zeruko Argia. Dena den, 60ko hamarkadako Zeruko Argiako sinaduren artean gutxi ziren kazetari prestakuntza eta estiloa zutenak. Iritzi artikuluen bilduma zen gehiago, kazetaritza-produktua baino.\n1972an Zenbat Gara izeneko atala sortu zen. Euskal Herriko eta euskal kulturaren inguruko berriak biltzen zituen, garaiko moldeekin erkatuta bizi-bizi. Kazetari belaunaldi berria hasi zen aldizkarian idazten, kazetari-estiloa euskarara ekarriz. Edukien bilakaera itxuran ere islatu zen, 1976an, eta egunkari handi moduko hura magazin bihurtu; aurpegi berriko lehen ale horrek pil-pilean zegoen gai polemikoa eraman zuen azalera, Lemoizko zentral nuklearra eraikitzeko lanen koloretako argazkia. Hain zuzen, 1976koa euskal kazetaritzaren urtea izendatu zuten. Garai hartan Zeruko Argian idazten zutenen artean zeuden Rikardo Arregi, Xabier Lete, Joseba Sarrionandia, Ramon Saizarbitoria, Bernardo Atxaga, Mari Karmen Garmendia eta Elixabete Garmendia.\n1976ko martxoaren 2an, (686. zenbakia) Zeruko Argiak, zentsura gainditu eta Guardia Zibilak Amparo Arangoa Satrustegiri egindako torturen argazkiak kaleratu zituen. Zeresan handia eman zuen, baita Euskal Herritik kanpo ere.\nZeruko Argiaren krisia ereiten ari zen urte horietan eta euskara hutsezko hedabideek izan behar zuten lekua ez zen ziurra.\nBigarren krisia (1975-1979)Aldatu\n70eko hamarkadaren amaiera aldean, Zeruko Argiako kazetari gehienak sortu berri ziren Egin eta Deia egunkari elebidunetan hasi ziren lanean. Hartara, 5 pertsona geratu ziren astekaria egiteko.\n1979an Zeruko Argia krisian zegoen: aldizkariaren jabe ziren fraide kaputxinoek inprimategiarekin zor handiak zituzten eta astekaria bertan behera uztekotan ziren.\n2. berpizkundea langileen eskutik (1980-1990)Aldatu\n1980an kaputxinoek Zeruko Argiaren jabetza astekaria egiten zuten langileen esku utzi zuten, eta hauek, azken urteetan aldendu ziren bide erlijiosoa guztiz baztertu zuten. Izena aldatu zioten eta ordutik aurrera, Zeruko Argia soilik Argia izango zen. Ekonomikoki urte zailak izan ziren aldizkariarentzat, eta 1963tik astez aste etenik gabe kalean izan ondoren, aste batzuetan ez argitaratzeraino iritsi ziren. Garai berriko lehen zeregina lan taldea finkatzea izan zen. Josu Landa, Pello Zubiria, Jon Barandiaran eta Iñaki Uria aldizkarian lanean hasi ziren 1982rako. Geroago beste hainbat ere hasi ziren (Pablo Sastre, Joseba Alvarez...).\nAro berriko lehen hiru urteetan lankideetako bakar batek ere ez zuen aldizkaritik kobratzen. Zumalabek Hoja del lunes egunkaria muntatzen irabazi zuen soldata urte haietan. Baina arazo ekonomikoei buelta eman zien Argiak apurka-apurka, euskarazko prentsa posible zela erakutsiz.\nBaliabideak urriak izan arren, ekimen ugariren bultzatzaileak izan ziren Argiako langileak. Proiektua bideragarri egiteko, azpiegiturak bildu zituen beren inguruan. Lehenik Antza inprimategia eta Apika informatika enpresa ondoren. Hamarkada horren emaitza izan ziren, halaber, Larrun pentsamendu aldizkaria, Susa argitaletxea, Argia eguna eta Argia Sariak. Bi enpresa haiei esker astekariak finantzabidea bermatu zuen.\n80eko hamarkadaren erdialdetik Argiako kide gehienak, asteroko lanez gain, euskarazko egunkari bat sortzeko ekimenean sartu ziren buru-belarri. 1990eko abenduan, Euskaldunon Egunkariaren lehen alea inprimatu zuten Antza inprimategian.\nKrisia Euskaldunon Egunkaria sortutakoan (1990-1997)Aldatu\nKolorea, Internet eta CC-BY-SA lizentzia librea (1997-2019)Aldatu\nArgia aldizkariaren ale bat\n1997ko martxoaren 24an, astekari osoa koloretan inprimatzen hasi ziren, kostuak handiak izan arren, itxura moderno eta erakargarria eman nahian. Urte berean, hedatzen hasi berria zen internetera saltoa egitea erabaki zuten, eta hasiera hasieratik, eduki guztiak doan emateko hautua egiten bakarretakoak izan ziren, Ttipi-Ttaparekin batera.\n2006an Amets Arzallusek eta Txomin Txuekak Boliviara egindako bidaia aitzakia hartuta, propio Interneten jartzeko egindako euskarazko lehen bideoak egin zituzten. Besteren artean, Evo Moralesekin egindako elkarrizketa. Ordutik, multimedia arloa jorratu dute eta 2008an horretarako multimedia kanal berezia sortu zuten, Youtube eta Euskaltube kanalekin batera.\n2009an Argiaren 90. urteurrena ospatzeko, aldizkariaren diseinu eraberrituaz gain, hainbat ekitaldi antolatu dituzte.\n2019an bere jaiotzaren mendeurrena ospatzen ari da Argia, 1919an argitaratu baitzen lehenengo Zeruko Argia-ren lehen zenbakia. Mendeurrena dela eta, Zeruko Argia-k eta Argia-k sortu zirenetik argitaratu dituzten eduki guztiak digitalizatu eta webgunean kontsultatzeko moduan jartzeko proiektuari ekin diote, Eusko Jaurlaritzako Kultura Sailarekin elkarlanean. Mendeurrenaren urtean, ordura arte zuzendari izan zen Estitxu Eizagirreren proposamenez, Argiako lan taldeak zuzendari figura kentzea erabaki zuen. Erabakiaren ondoren zuzendariaren lanak talde osoak hartu zituen beregain, ordezkaritza kolektiboa osatuz.\n↑ http://www.argia.eus/albistea/argiak-57000-irakurle-ditu-hego-euskal-herrian-duela-urtebete-baino-7-gehiago "ARGIAk 57.000 irakurle ditu Hego Euskal Herrian, duela urtebete baino %7,1 gehiago"


Made in Spanish '97 - Filme labur espainiarrak\nDiru askorik ez zutenez, Ramón Salazar zuzendariak eta Koldo Zuazua ekoizleak Betacam bideo sisteman burutu zuten hainbat eta hainbat zinemalditan plazara atera den Hongos geroxeago 35 milimetrotan puztutzeko. Dirurik ez zutenez, Antonia San Juanek, Enrique Alcidesek eta Jaime Chavarrik debalde hartu zuten parte pelikulan. Aurrekonturik ez zenez, Amparanoia taldeko Amparo Sanc...\nDiru askorik ez zutenez, Ramón Salazar zuzendariak eta Koldo Zuazua ekoizleak Betacam bideo sisteman burutu zuten hainbat eta hainbat zinemalditan plazara atera den Hongos geroxeago 35 milimetrotan puztutzeko. Dirurik ez zutenez, Antonia San Juanek, Enrique Alcidesek eta Jaime Chavarrik debalde hartu zuten parte pelikulan. Aurrekonturik ez zenez, Amparanoia taldeko Amparo Sanchezek bere bi abesti oparitu zizkien soinu bandarako. >


Organigrama: Ogasun eta Funtzio Publikoko Ministerioa\n507/2021 Errege Dekretuak, uztailaren 10ekoak , ministerioko departamentuen egitura aldatzen duen urtarrilaren 12ko 2/2020 Errege Dekretua aldatzen duenak, honakoa xedatzen du artikulu bakarreko bigarren puntuan:\nMinisterioko departamentuetan idazkariordetzak sortzen dituen eta Ogasun eta Funtzio Publikoko Idazkariordetza sortzen duen uztailaren 13ko 537/2021 Errege Dekretua .\nOgasun eta Funtzio Publikoko Ministerioaren oinarrizko egitura organikoa garatzen duen eta ministerioko departamentuen oinarrizko egitura organikoa ezartzen duen urtarrilaren 28ko 139/2020 Errege Dekretua aldatzen duen abuztuaren 3ko 682/2020 Errege Dekretua .\n1182/2020 Errege Dekretua, abenduaren 29koa , ministerioetako departamentuen oinarrizko egitura organikoa ezartzen duen urtarrilaren 28ko 139/2020 Errege Dekretua aldatzen duena; 689/2020 Errege Dekretua, uztailaren 21ekoa, Ogasun Ministerioaren oinarrizko egitura organikoa garatzen duena eta ministerioetako departamentuen oinarrizko egitura organikoa ezartzen duen urtarrilaren 28ko 139/2020 Errege Dekretua aldatzen duena; eta 390/1998 Errege Dekretua, martxoaren 13koa, Ekonomia eta Ogasun Ordezkaritzen eginkizunak eta egitura organikoa arautzen dituena.\nDepartamentuak legez dagozkion eskuduntzak erabiltzen ditu honako honen bidez:\nOgasuneko eta Funtzio Publikoko ministroa .\nOgasuneko Estatu Idazkaritza.\nAurrekontuen eta Gastuen Estatu Idazkaritza\nFuntzio Publikoaren Estatu Idazkaritza\nOgasuneko eta Funtzio Publikoko Idazkariordetza\n507/2021 Errege Dekretuak, uztailaren 10ekoak, ministerioko departamentuen egitura aldatzen duen urtarrilaren 12ko 2/2020 Errege Dekretua aldatzen duenak, honakoa xedatzen du artikulu bakarreko bigarren puntuan:\nOgasun eta Funtzio Publikoaren Ministerioari dagokio ogasun publikoaren eta aurrekontu eta gastuen arloetako Gobernuaren politika proposatu eta betearaztea, ordenamendu juridikoak esleitzen dizkion gainerako eskumen eta eskudantziekin batera.\nHalaber, Ogasun eta Funtzio Publikoaren Ministerioari dagokio administrazio publikoaren, funtzio publikoaren eta gobernantza publikoaren arloetako Gobernuaren politika proposatu eta betearaztea.\nMinisterioaren organigrama. Triptikoa (PDF, aprox. 700 KB)\nMinisterioko Organigrama Sarbide Orokorreko puntuan (PDF, aprox. 227 KB)


https://www.berria.eus Bere azken artikuluak eu Mon, 02 Aug 2021 14:47:25 +0200 hourly 1 https://www.berria.eus/irudiak/berriaB.png https://www.berria.eus https://www.berria.eus/paperekoa/1876/017/001/2021-05-19/zumalakarregi_foruak_independentzia.htm Wed, 19 May 2021 00:00:00 +0200 Jose María Esparza Zabalegi https://www.berria.eus/paperekoa/1876/017/001/2021-05-19/zumalakarregi_foruak_independentzia.htm Printzea-ren egilea hartan inspiratu zela. Horrela, espainiarrek bost mende daramatzate gu doktrinatzen, hurbileko intelektual ugariren laguntzarekin. Gure berezitasun nazionala gogorarazten duen oro, edota askatasunaren aldeko iraganeko gure borrokak, historiagile horiek desitxuratu eginen dute kontakizun ofizial eta faltsu batekin, ondo apainduta, hori bai, akademizismoaren zelofanarekin.\nGainerakoa gauza jakina da: Karlos erregegaia azkenean sartu zen Nafarroan, eta Zumalakarregik baztertu egin zuen errepublika federal independente baten ideia, zeren berrikuntza politiko hura amildegirako jauzi bat zen erabat monarkikoa zen Europa hartan. Baina gertatutakoa hor dago, eta goiz edo berandu onartu beharko dute, Nafarroako konkista bortitza edo 1936ko sarraskiak onartu behar izan zituzten bezala. Bitartean, alai gaitezen: udaberri hartan, herriak bultzaturik, etorkizuneko euskal errepublika federalaren, independentearen eta komunalariaren aitzindari bat sortu zen: Tomas Zumalakarregi.]]>


Zumaiako hitz bereziak: Galbana - - Baleike.eus\nZumaiako hitz bereziak: Galbana\nEuskara Txanpan 2019-09-06 09:17\nArgazkia: Ebewi-Flickr, CC\nHementxe gatoz oporren ondoren, batere galbanarik gabe, Irati eta Maiderren proposamenarekin. Zuek ere hitzak proposatzeko edo oharrak egiteko, idatzi lasai euskaratxanpan@zumaia.eus helbidera (Xabier).\nEz da Zumaian bakarrik erabiltzen den hitza, baina bai gero eta gutxiago entzuten den horietako bat. Nagikeriak edo alferkeriak jota egoteari deitzen diogu ‘galbana’, eta gaztelaniaz ere erabiltzen dute, ‘pereza’ adierazteko. Imanol Azkueren kronika honetan topatu dugu adibide bat: Baten batek esan du “Ni ez natxiak orain behera, ikusita zikat”, eta denoi halako galbana moduko bat sartu zaigu, hamaiketakoaren gozoak areagotuta…\nAzkoitiko hizkeraren liburukoa da beste adibide hau: Galbana, galbanie. Alpergura. "Bazkaldu ta gero kriston galbanie sartze zat". Zestoarren hizkerari buruzko argitalpenak ere badakar adibide bat: galbanak jo. ‘galbanak jo’. Eguzkiaren efektuz, lana egiteko gogo guztiak galdu. Galbanak jota nao, ta eztakat eze itteko gogoik. Andoni Egañaren ‘Galbana’ zutabea irakurrita, badirudi Zarautz inguruan ere ezaguna dutela dela hitza.


Gamarrako kirol instalazioetako ur beroaren eskasia konponduko du Udalak . El Correo\nGamarrako kirol instalazioetako ur beroaren eskasia konponduko du Udalak\nUdal Gobernuak 175.080 euro jarriko ditu Gamarrako parkeko eraikin sozialeko ur beroaren eskasia konpontzeko\nUdal Gobernuak 175.080 euro jarriko ditu Gamarrako parkeko eraikin sozialeko ur beroaren eskasia konpontzeko; batez ere udan gertatzen da arazoa, hau da, kirol instalaziora jende gehien doan garaian.\nGobernu Batzarrak eraikineko –non aldagelak, gimnasioak, kafetegia… baitaude– instalazio termikoa zabaldu eta eraberritzea onetsi du gaur, ur beroaren eskaera betetzerik izan dezan.\nHorretarako gasezko lau galdara berri jarriko dira, bakoitza 100 kW-ekoa, eta biomasa-galdara bat, 200 kW-ekoa, pelletak gordetzeko biltegiaz gain.\nLan horiek Giroa enpresari esleitu zaizkio, 74 egunetan gauzatzeko epearekin. Hartara, instalazioak erabiltzen dituzten milaka bainulari eta kirolariren eskaerari erantzun ahalko zaio, bereziki ekainetik irailera bitartean, garai horretan gertatu baita eskas oraingo galdara sistema.


Autonomoak - EGESTINT\nAutonomoen atariak administrazioa eramaten du, zehaztuta bezeroak, hornitzaileak, gastuak, ustiapen-kontua hilabeteen arabera, igorritako eta jasotako faktura-zerrendak, BEZaren banakatzea eta programatutako zerrenda, bezero eta hornitzaileen fakturazioa, kantitate jakin batetik gorakoa, hiru hilero aurkezteko. Zehazki, 3.005 eurokoa.\nAutonomoak aukeratutako zerga-sistema gorabehera, atariak nahikoa informazio sortzen du, hileko ustiapen-kontuaren botoia sakatuta soilik, hilero irabazi ala galdu egiten den jakiteko. Etenik gabe erabilita, une bakoitzeko benetako egoera aurkezten du.\nHileko ustiapen-kontuak, xehatuta, kontzeptu hauek aurkezten ditu:\nUstiapen-kontsumoak. Egindako salgai eta lehengaien erosketak, eta hirugarrenei egindako gainerako ondasun-erosketa arruntak.\nSoldatak eta lansariak. Enplegatuei ordaindutako ordainsariak, soldata, aparteko ordainsari eta bidaia-gastuengatiko esleipenengatik eta espezietako ordainsariak.\nGizarte Segurantza eta beste langile-gastu batzuk. Barnean hartuta daude Gizarte Segurantza enpresaren kargura eta ustiapenaren titularrari dagozkion kotizazioak. Barnean hartuta daude langileen prestakuntza-gastuak, enpresaburuak ordaindutako kontribuzioak bere enplegatuak onuradun dituzten pentsio-plan baten sustatzaile gisa, edo ordezko sistemetarako zuzkidurak plan horien antzeko kontingentziak estaltzeko, baldin eta zergen aldetik kengarriak badira. Gainera, langileei ordaindutako kalte-ordainak eta antzeko beste edozein gastu kalte baten ordainetan, enpresako langileen istripu-aseguruak eskuzabaltasun huts gisa hartzen ez badira.\nErrentamenduak eta kanonak. Ondasun higigarri edo higiezinak alokatzeagatik sortutako gastuak, eta patente, marka eta jabetza industrialaren gainerako adierazpenak erabiltzeko eskubideagatik ordaindutako kantitateak.\nKonponketak eta kontserbazioa. Ibilgetuaren mantentze-lanetarako gastuak, handitzekoak eta hobetzekoak kanpo daudela. Konponketa da ibilgetuko elementu bat berriz funtzionatzeko baldintzetan jartzen duen prozesua. Bestetik, kontserbazioaren xedea da aktiboa funtzionamendu-baldintza onetan mantentzea, haren produkzio-ahalmena mantenduta.\nProfesionalen zerbitzuak, hornidurak eta bestelako kanpo-zerbitzuak. Profesionalei enpresari emandako zerbitzuengatik ordaintzen zaien zenbatekoa. Barnean hartzen ditu ekonomista, abokatu, auditore, notario eta abarren zerbitzu-sariak, eta agente bitartekari independenteen komisioak. Hornidurak dira energiaren, uraren, telefonoaren eta biltegiratzeko ez den beste edozein hornikuntzaren kontsumoa. Kanpo-zerbitzuak dira garraioak, aseguru-sariak, banku-zerbitzuak eta antzekoak, publizitatea, propaganda eta harreman publikoak, etab.\nZergen aldetik kengarriak diren tributuak. Estatukoak ez diren tributu eta errekarguak; ordainarazpen parafiskalak; estatuko, erkidegoko edo udaleko tasa, errekargu eta kontribuzio bereziak, legez jasanaraztekoak ez direnak, baldin eta eraginik ez badute errendimendu konputatuetan edo horien ondasun produktoreetan, eta izaera zehatzailea ez badute. Zergen aldetik kengarriak diren tributuak dira, adibidez, jarduerari atxikitako elementuen gaineko JEZ, OHZ. Ez dira kengarriak zehazpenak, premiamendu-errekargua eta aitorpenak, likidazioak eta zerga-autolikidazioak epez kanpo aurkezteagatiko errekargua.\nFinantza-gastuak. Barnean hartzen dira hirugarrenen finantza-baliabideen erabileraren ondorioz sortutako guztiak, enpresaren jarduerak edo haren aktiboko elementuak finantzatzeko.\nIbilgetuaren amortizazioa. Gastu kengarriak dira kontabilizatutako kantitateak, ibilgetuaren amortizazio gisa dagozkionak funtzionamenduagatik, erabileragatik, lupertzeagatik edo zaharkitzeagatik elementuek jasango duten benetako balio-galerari.\nZergen aldetik kengarriak diren beste gastu batzuk. Idatziz jaso behar dira gainerako gastu guztiak, kengarriak izanik aurreko ataletan espresuki agertzen ez direnak. Adibidez, jardueraren diru-sarrerekin korrelazio egokia badago; liburuak eskuratzea; aldizkari profesionalen harpidetza eta elementu ez-amortizagarriak eskuratzea; ikastaro, hitzaldi, biltzar eta abarretara joateko gastuak, eta enpresaburuak edo profesionalak legez eratutako korporazioei, ganberei edo enpresa-elkarteei ordaindutako kuotak.\nAplikazionaren aurkeren garapena\nFakturak. Jasoak. Jaulkiak. Inprimaketa-eredua. Salmenta-kontzeptuak.\nZerrendak. Jasotako fakturak. Jaulkitako fakturak. Ustiapen-kontua hilen arabera. 347, zenbateko aldakorra.\nOrokorra.Datu orokorrak. Laguntza-zentroa. Deskarga-zona.


Egun on: Gure ikastolan Haur Hezkuntzako goi mailako zikloa eskaintzen dugu. Goi mailako ziklo bat egiteko Batxilergoa edo beste goi ziklo bateko titulua baldintza ezinbestekoak dira. Aukera bat ziklo horrekin lotura duen erdi mailako ziklo bat egitea da. Jakin nahiko nuke zeintzuk ziklo diren lotura hori dutenak eta euskaraz non ikasi daitezkeen. Eskerrik asko. — Unibertsitatea.Net\nEgun on: Gure ikastolan Haur Hezkuntzako goi mailako zikloa eskaintzen dugu. Goi mailako ziklo bat egiteko Batxilergoa edo beste goi ziklo bateko titulua baldintza ezinbestekoak dira. Aukera bat ziklo horrekin lotura duen erdi mailako ziklo bat egitea da. Jakin nahiko nuke zeintzuk ziklo diren lotura hori dutenak eta euskaraz non ikasi daitezkeen. Eskerrik asko.\nGalderan aipatzen duzun bezala, Goi mailako lanbide heziketa ziklo bat egiteko sarrera zuzena dute beste goi mailako ziklo bat eginda duten ikasleek edo batxilergoa edo ikasketa baliokideak eginda dituzten ikasleek. Beste aukera bat froga bidezko sarrera da. Sarrera-frogara aurkezteko baldintza 19 urte izatea edo 18 urte betetzea froga egiten den urte naturalean eta erdi mailako teknikari titulua izatea da. Sarrera-frogaren ezaugarri nagusiak bi dira:\nBi zati ditu, zati komuna (jakintza instrumentala) eta berariazko zatia (lanbide arloko jakintzak).\nIkasi nahi duen goi mailako lanbide heziketa zikloaren lanbide arloaren erdi mailako ziklo bat eginda duen ikasleak, sarrera-frogaren zati komuna soilik egin beharko du, salbuetsita dago berariazko zatia egiten.\nEta zeintzuk dira goi mailako lanbide heziketa ziklo batekin lotura duten erdi mailako zikloak?\nInformazio hau Lanbide Heziketan sartzeko gidan begiratu dezakezu. Zehazki, 9. orrialdean, "Goi mailako heziketa zikloetara sartzeko probaren berariazko zatirako erreferentziazko gaiak eta lanbide arloak" eranskinean. Gida hau, Eusko Jaurlaritzako Hezkuntza, Unibertsitate eta Ikerketa saileko webgunean Lanbidez atalean argitaratzen da.\nEranskin honetan, lanbide arloak A, B eta C aukeretan sailkatzen dira eta aukera bakoitzean hainbat lanbide arlo biltzen dira. Ikasleak aukera bateko edozein erdi mailako heziketa ziklo bat ikasten badu, aukera horretako goi mailako zikloetarako sarrera-frogan berariazko zatia egiteaz salbuetsita egongo da.\nHaur hezkuntzako goi mailako zikloarekin zein erdi mailako zikloek dute lotura?\nHaur hezkuntzako goi mailako zikloa A aukeran kokatzen da eta lanbide arlo hauetako erdi mailako ikastaroekin du lotura:\nPastelgintza eta okingintza\nKultur eta Gizarte Zerbitzuak\nIrudia eta soinua (ikusentzunezkoen produkzioa)\nEsteka hauetan titulazio bakoitzari buruzko informazio osoa aurkituko duzu: Irakasgaiak, lan ezarpena... eta zein ikastetxetan ikasi daitekeen. Ikastetxearen atalean klik eginez, ziklo bat zein ikastetxetan eta zein hizkuntza eredutan ematen den aztertu dezakezu.\nGaiari buruzko informazio gehiago eskuratzeko Lanbidez webgunean begiratu dezakezu.


Ana Maria Moix eta Luisa Etxenike izango dira ‘Eztabaidak literatureagaz’ ekimenaren hurrengo protagonistak\nBizkaie! 2008-02-18 18:35 Kulturea\n‘Eztabaidak literatureagaz’ ekimenaren bigarren saioa egingo da zezeilaren 19an, Ana Maria Moix eta Luisa Etxenike idazleakaz. ‘Emakumea izan eta idaztea’ gaia jorratuko dabe bi idazleek alkarrizketa baten bidez, Pili Kaltzada kazetari eta poemagileak zuzendurik. Ekitaldia arratsaldeko 19:30ean hasiko da Bidebarrieta Liburutegiko areto nagusian.\nErreka Mari txotxongiloak 30 urte bete ditu\nBizkaie! 2008-02-12 18:40 Kulturea\nErreka Mariren 30 urteetan, Donostiako bikoteak 1.500 emonaldi inguru eskaini ditu hainbat eskola, ikastola, ludoteka eta kultur etxetan. Euskal Herri osoko eta baita nazinoarteko beste hamaika lehiaketa eta agertokietan be aurkeztu dira antiguotarrak.\nBilboko Arte Eder museoak Euskal Herriko 80 obra batu ditu\nBizkaie! 2008-02-12 11:22 Kulturea\nErakusketeaz gan, euskal artea zabaltzeko helburuagaz, gida bat be editau dabe. Danetara, 118 artistaren biografia eta obrak jaso dira argitalpenean, 'euskal artearen ganeko ikuspegi zabala eta osotua emoteko'. Erakusketea maiatzaren 25era arte izango da ikusgai.\n'Grönholm Metodoa' antzezlana Arriagan\nBizkaie! 2008-02-11 17:31 Kulturea\nBilboko Arriaga antzokiak Txalo Produkzioak taldeak produzidutako 'Grönholm Metodoa' antzezlanaren hiru emonaldi eskainiko ditu, zezeilaren 12an bat eta 13an bi. Jordi Galceranen lanaren euskerazko bersino honetan lau euskal aktore ezagun batu ditu: Joseba Apaolaza, Asier Hormaza, Ramon Agirre eta Itziar Ituño.\nAngel Corellak Arriagan egingo dau jantzan\nz\t2008-02-04 14:53 Kulturea\nBilboko Arriaga antzokian jantza-gala bat izango da Angel Corellaren eskutik. Zezeilaren 4ean eta 5ean, 20:00etan hasita, Corellak jantza klasikoko programa bat eskainiko dau, Philip Glass eta Ricardo Drigoren piezakaz eta George Bikadze eta Marius Petiparen koreografiakaz.\n‘Dantza Plazetan’ ekimenaren barruan, 7 dantza taldek Bilboko 5 auzotan egingo dabe jantzan urtean zehar\nBizkaie! 2008-01-25 14:12 Kulturea\nBilboko Udaleko Kultura eta Hezkuntza Sailak ‘Dantza Plazetan’ programea abiarazo dau euskal folklorea indartzeko eta plaza publikoetan erromeriaren tradizinoa berreskuratzeko.\nXX. mendeko 63 artelan batzen dituan erakusketa pribadua ikusgai Bilbon\nBizkaie! 2008-01-22 13:38 Kulturea\nAurten, Bilboko Arte Eder Museoak 100 urte beteten ditu eta hori ospatzeko lehenengo erakusketea honezkero ikusgai dago: 'XX. Mendeko Artea'. Martiaren 2ra arte izango da zabalik.\n‘Eztabaidak Literatureagaz’ ekimena estreinauko dabe Ramiro Pinillak eta Harkaitz Canok\nBizkaie! 2008-01-17 14:59 Kulturea\n‘Eztabaidak Literatureagaz’ ekimen barriari esker, hilebetero, bi idazle azalduko dira jentaurrean literaturaz eta idazteko ofizioaz berba egiteko. Helburua ez da, beraz, egile bakotxaren azken lanak aurkeztea, irakurleen interesekoak diran gaiei buruz sakontzea baino.\nMargolanak eta argazkiak ikusgai Bilboko Udaltegietan\nBizkaie! 2008-01-15 14:46 Kulturea\nBagilera bitartean, lau margolan-erakusketa eta argazki-erakusketa bat jarriko ditue ikusgai Deustuko, Abandoko, Begoñako, Zorrotzako, San Inazioko, San Frantziskoko eta Otxarkoagako erakusketa aretoetan, 'Expodistrito' ekimenaren barruan.\nArturo Perez-Revertek bere azkeneko nobelea aurkeztu dau Bilbon\nBizkaie! 2008-01-15 13:41 Kulturea\nLiburuan 1808ko maiatzaren 2an jazotakoa eta egun horrek 200 urtez izan dituan 'manipulazinoak' azaltzen ditu. Lana Un día de Colera izenburupean argitaratu dau.\nKen Follet idazlea Gasteizen dago 'World without end' nobela barria aurkezteko\nBizkaie! 2008-01-09 13:12 Kulturea\n'The pillars of the earth' liburua gustau jaken irakurleak pozik dagoz. Ken Follet idazle britainiarrak 'World without end', 'The pillars of the earth' ospetsuaren jarraipenaren gaztelaniazko bersinoa aurkeztuko dau gaur Gasteizen. Santa Maria katedrala aukeratu dau horretarako, nobela barria idazteko inspirazino iturria izan baita.\nSantiago Arbaizaren pinturak ikusgai dagoz Bilboko Barrainkuako udaltegian\nBizkaie! 2008-01-07 13:29 Kulturea\nArtista gaztearen azken bost urteotako ibilbidea egongo da ikusgai gaur hasita, astelehenetik barikura, 9:00etatik 13:00etara eta 16:00etatik 21:00etara. Obrek koloreagazko eta argiagazko dauen lilurea eta elementu horreek naturako arlo desbardintan daben eragina azaleratzen dabe.\nRafael Aburto arkitekto bizkaitarraren erakusketea Bilbon ikusgai\nBizkaie! 2008-01-03 11:30 Kulturea\n‘Rafael Aburto. Arkitekto bizkaitarra’ izenburuko erakusketea urtarrilaren 9tik zezeilaren 29ra arte egongo da ikusgai Bilbon, EHAEOren Bizkaiko ordezkaritzearen egoitzan eta Iñaki Bergera arkitekto gasteiztarra izango da komisarioa.\n‹‹ Aurrekoak 1 2 3 4 ... 253 254 255 256 257 258 259 260 ... 279 280 281 282 Hurrengoak ››


Zingiratik zubiaren aurrean: Chirbes, Calatrava, Pott - KOMUNZKI\nHasiera » Arkitektura » Zingiratik zubiaren aurrean: Chirbes, Calatrava, Pott\nAtalak: Arkitektura, Hiria, Literatura, Trantsizioaren Kultura\nKulturan emakumeon eta gizakion ekintzak metatzen eta jalkitzen dira, ekosistema batean gertatzen den eran. Lur horretan, geruzaz geruza, horrela moldatu dira gure zentzuak eta hitzak. Aspaldian Manuel de Landak historiaren eta geologiaren arteko lotura hori deskribatu zigun, moralen estratigrafia eta strata direla medio.\nHonen jabe izan da Rafael Chirbes, En la orilla eleberriaren muina azaltzerakoan. Sautrela saioan eginiko elkarrizketa batean, idazle valentziarrak ustelkeria tropo baten bidez laburbildu zuen. Chirbes ur ustelez jabetu zen, azken buruan zingirak ongi adierazten zuela narratu nahi zuen egoera. Duela berrehun urte baserritarrek leku hartan botatzen zituzten astoen hilotzak. Han ezkutatu eta hil ziren makiak, Guardia Zibilak esetsiak eta tirokatuak izan zirenak. Garapenarekiko zalekeriaren unean, jaurti ziren asfaltoko geruza akastunak han daude, urak kutsatuz. Eraikuntzaren momentuan egotzi ziren isurkinak han geratu dira. Mafia garaikideek murgildu dituzten autoak eta armak han daude eta orain lohian nahasiak ditugu.\nChirbesen zingiran eraiki da gure gizartea. Usteltasun moduko hori herrialde osoa da, literatoaren erranetan. Denak dira –eta denok gara– humus zingiratsu horren parte. Giro likatsuan hiriak eraiki ditugu, etxe orratzak, dorreak, igarobideak eta zubiak. Chirbes gogoan, bertze izen valentziar bat datorkit burura, hots, Santiago Calatrava arkitektoa. Bi sortzaileak ispiluaren aurrealdea eta atzealdea izan dira, ikuskizunaren gizartean eta ispilatzearen boomaren kulturan kontrajarriak: bata, arkitektoa, Asturiasko Printzea sariduna, Trantsizioaren Kultura ofiziala izan da, eta bertzea, adreiluaren aurkako luma Letren Errepublikan, Trantsizioaren Kontrakultura.\nBilboko itsasadarretik Calatravak proiektatutako zubi zuria ikus dezake ibiltariak, 1997an inauguratua, Guggenheim museoaren garai bertsuan. Belaontzi baten antzera, diseinu ikusgarri kutsugabetik, oinezkoentzako pasabidean kristala eta altzairua material gailenak dira, gau izoztuetan eta egun euritsuetan beirazko zoruan bidekariek irrist egiten badute ere. Egunkari batean arkitektoa harro-harro agertu zen, eta itsasadarra “Bilboko Bosgarren Etorbidea” izan zitekeela baieztatzera ausartu zen, apika Bizkaian Manhattan bat sortzeko asmoz.\nZaldaina ireki zenetik zazpi urte beranduago, eraikitzaile horren adierazpen batek bere megalomania laburbildu zuen:\n“Hiri guztietan ohizko kanpoko eraikinak daude. Bilboko Guggenheim bezala, ezohizko eraikin batzuen ekarpena zaharberritzea da. Irudi narriatua berritzen du. Prototipo bat da. Bertze hiri askotan ere aldaketak egiten dira inguruan. Baten ondorio gisa, duela 30 edo 40 urte eraikitako gure hirien kanpoaldeen asperkizuna, gainbehera eta arrunkeria duin egiteko modua kalitatezko eraikinak sortzea da, lekua birkalifika dezaten, identitatea eman diezaioten, eta leku hobeetan bizi delako ametsa jendeari sartarazi diezaioten”.\nHorrela bultzatu da gure bizitzen ingeniaritza sozial eta kulturala, gentrifikazioaren geometrian, abiadura handiko hirigintza dela bide. Ikuskizunaren hiri amestuen azpian, diru azkarra eta hipoteken amesgaiztoak daude. Galtzada-harrien azpian hareatza dago eta titanioaren azpian zingira dugu. Eta euskaldunen kulturan gauza bera suertatu zaigu, Pott bandaren berriemailearen lerroek zioten moduan, gure hizkuntza padura batean goratu egin baita, isuriz isuri, detrituz detritu, geruzaz geruza:\n“eltxoek populatzen duten fadura honetan euskara dugu ur ustel bat\nlupatza honetara isuri dira hamaika mendeko detritoak\nurina, petroliua eta garratz sulfuriko anaia giltzero garatek benedikatua”\nHitzak eta urak, leku lokaztuak, joan-etorriko bideak, Bilboom Town batean. Pasabide irristakorrean urrats lohitsuak eta oinatz idoiztatuak baino ez gara. Zubirik ez, biluzik gu geu: Mediterraneoko itsasbazterrean zein Kantauriko itsasertzean, humus trashumantea.\ni.aiestaran | 2014-01-03 at 10:37\nErrealitateak fikzioa gainditzen du, eta literaturak aurreikusten duena eguneroko gauzetan agertzen da: zingira eta hezurdura ditugu albiste, Bilboko itsasadarrean (testua idatzi eta plazaratu ondoren).\n“Pertsona baten hezurdura topatu dute Bilboko itsasadarrean\nZorrotzaurren aurkitu dituzte hezurrak. Nor zen ikertzen ari da Ertzaintza.\nHerritar batek jakinarazi dio Ertzaintzari pertsona baten burezurra ikusi duela ibaian Bilbon, Eusko Jaurlaritzako Segurtasun Sailak adierazi duenez. Zorrotzaurre inguruan ikusi du garezurra.\nBertara joan da Ertzaintzaren urpekari talde bat, eta ibaian topatu dituzte hezurrak. Bilboko Auzitegi Medikuntzako Zerbitzura eraman dituzte, nor zen jakiteko.”


Hizkuntza politikak - Berria.eus\n"Hizkuntza politikak" bezala etiketatutako albisteen zerrenda\nJaurlaritzak eta EEPk 1,9 milioi euro banatuko dituzte\nEuropako hizkuntza gutxituen tokiko ituna izenpetu dute Ipar Euskal Herriko 49 herrik\nItsasu herriak 2020an abiatu zuen desmartxarekin bat egin dute, eta euskara biziarazteko engaiamenduak hartu dituzte Europako Kontseiluaren babespean. Herri gehiago batzea espero dute.\nEuskarazko 5,5 irakasle postu gehiago izanen dira Iparraldean\nHeldu den ikasturterako eskola karta berria aurkeztu du Pirinio Atlantikoetako akademia ikuskariak.\nEH Bilduk eskua luzatu dio Jaurlaritzari euskararen estatusean «jauzi kualitatiboa» egiteko\nHizkuntza eskubideen kontrako epaien harira, «jarrera defentsibora» ez mugatzeko eskatu dio Rebeka Ubera legebiltzarkideak Bingen Zupiria sailburuari, eta euskalgintzaren eskariei batera erantzutea proposatu dio.\nAuzitegien «oldarraldiari» baturik erantzutea nahi du Kontseiluak\nHizkuntza politikan 2021ean gertatutakoari buruzko analisia aurkeztu du erakundeak Bilbon. Erronkei begira, «herri gogoa aktibatzea» eta adostasunak eremu politikora hedatzea aipatu dute\nNafarroako dekretuaren mataza: nor-nori-nork\nEuskarak lan deialdietan izan beharreko puntuazioa arautuko du Nafarroako Gobernuak, Funtzio Publikoko dekretuan. «Atzerapauso onartezina» dela esan du euskalgintzak, arauak ez baitu euskara meritutzat hartuko eremu ez-euskaldunean. Erro sakoneko arazoa da.\n«Botere judizialaren oldarraldiari» baturik erantzutera deitu du Kontseiluak\nHizkuntza politikaren alorrean 2021ean gertatutakoari buruzko irakurketa aurkeztu du Euskalgintzaren Kontseiluak Bilbon. Aurtengo jardunari begira, adostasun sozialak zabaltzea eta eremu politikora hedatzea galdegin du Paul Bilbaok.\nKontseiluak eta Behatokiak «atzerapauso onartezintzat» jo dute euskararen dekretua\nBilbaok dei egin die gobernuan dauden alderdiei «erantzukizunez» jokatu eta edukia alda dezaten. Bi urtez atzeratu denez, «adarjotzearen irudipena» dute\nKontseiluak eta Behatokiak salatu dute euskararen dekretuaren zirriborroa «onartezina» dela\nPaul Bilbao idazkari nagusiaren arabera, 2017 baino lehenagoko araudiarekin erkatuz gero «atzerapauso nabaria» de, eta «adarjotzea» deritzo Auzitegi Nagusiaren epaiaren ostean zirriborro honen edukia hainbeste luzatu izanari\nEremu mistoan, postu batzuetan soilik izango da meritu, Euskararen Dekretu berriaren arabera\nHizkuntzari herdoila kentzen aitzindari\nAlaitz Aizpururen esanetan, hizkuntzalaritza berritu zuen Txillardegik, erro politikoa bistaratuz eta esentzialismotik urrunduz. Hizkuntza politikan egindako ekarpenez aritu da, Iñigo Urrutiarekin batera.\n«Gizarte eragileek markatutako bide orriari jarraitzen ari zaio gobernua»\n«Diagnostikoan eta egin beharrekoetan» euskalgintzako eragileekin bat dator Jaurlaritza, Dobaranen arabera, baina erritmoak bereizi beharra dago. Sustapena defendatu du.\nSaskirako zumeak badira\nLegebiltzarkideak lanean ari dira Eusko Jaurlaritzaren datozen urteetarako Hezkuntza Legea zein oinarriren gainean eraikiko den adosteko. Lantalde bat eratu zuten, eta hark amaitu du bidea. Horretan esandakoak aintzat hartuta, ituna ontzea dagokie. Datozen egunetan gako nagusiak xehatuko ditu BERRIAk.\n«Puntada fina beharko da: 'kafea denontzat' ereduak ez du balioko»\nErpinak eta ñabardunak: Garrok uste du horiei erreparatuta ondu beharko dela akordioa. Interesgarriena, halere, gizartean elkarrizketa zabaldu izana iruditzen zaio, hezkuntza eragileez harago.\nEuskararen Plan Estrategikoa, onartzeko gertu\nEuskararen Nafarroako Kontseiluak onartu egin zuen atzo Euskararen II. Plan Estrategikoaren inguruko txostena. Kontseilua osatzen duten 23 k...


Lege oharra – FAGUS Alkiza\nInformazioaren Gizartearen eta Merkataritza Elektronikoaren Zerbitzuei buruzko uztailaren 11ko 34/2002 Legea betez, www.fagus-alkiza.eus Interneteko domeinua Fagus Alkiza Interpretazio Zentruaren (hemendik aurrera Fagus Alkiza) jabetzakoa dela jakinarazten dizugu, helbidea: Fagus Alkiza, Alkizako Plaza, 20494 Alkiza (Gipuzkoa).\nWebgunearen helburua Fagus Alkizaren produktuak eta zerbitzuak ezagutzera ematea eta erabiltzailearekin harremanetarako mekanismoak eskaintzea da.\nErabiltzailea borondatez sartzen da webgune honetara. Webgune honetarako sarbidea doakoa da. Webgune honetan nabigatzeak esan nahi du bertan jasotako legezko oharrak, baldintzak eta erabilera baldintzak, pribatutasun politika eta cookie politika onartu eta ezagutzea. Erabiltzailea baldintza hauekin ados ez badago eta bere baimena ematen ez badu, ezin izango du webgune hau erabili.\nWebgune honetarako sarbidea, baita bertan dagoen informazioarekin egin daitekeen erabilera ere, erabiltzailearen erantzukizun bakarra da, webgunearen xedearen arabera erabiltzeko konpromisoa hartzen baitu. Erabiltzaileak ezin du webgune honetako informazioaren legez kanpoko erabilera egin, ezta webgune honetako sistema informatikoak kaltetu edo alda ditzaketen ekintzak burutu ere.\nDebekatuta dago erabiltzaileek faltsuak edo zehaztugabeak diren eta Fagus Alkiza edo beste erabiltzaile edo hirugarren batzuek eragin edo engainatu ditzaketen edukiak sartzea eta komunikatzea. Erabiltzailea izango da datu horiek komunikatzeak eragindako kalteen erantzule bakarra. Debekatuta dago hirugarrenen datu pertsonalak haien baimenik gabe erabiltzea, baita hirugarrenen identifikazio datuak erabiltzea beste edozein pertsona edo entitate izatera pasatzeko edo itxurak egiteko asmoz.\nFagus Alkizak ahalegin guztiak egiten ditu webgunean argitaratutako edukian akatsak ekiditeko, edozein unetan aldatzeko eskubidea gordeta. Fagus Alkizak berariaz uko egiten dio webgune honetako edukietan egindako akatsen edo hutsen erantzukizunari eta beraien egiazkotasun, zehaztasun eta puntualtasun faltagatik sor daitezkeen kalteengatik.\nWebguneak beste webgune batzuetarako estekak eskain ditzake edo sarbidea erraztu dezake bere webgunean kokatutako bilatzaile baten bidez. Fagus Alkizak ez du bere gain hartzen inolako erantzukizunik estekatutako gune hauen inguruan, ezta bilaketen emaitzekin ere, ez baitu inolako kontrolik horien gainean, horien edukia, eskaintzen diren produktuak eta zerbitzuak, etab. Zerbitzu hauen xedea erabiltzaileari beste informazio iturri batzuen berri ematea da, erabiltzaileak bere erantzukizunpean edukiak eta horiek arautzen dituzten erabilera baldintzak sar ditzan. Datuen arduradunaren edo hirugarrenen jabetzako sare sozialetarako esteken kasuan, aipatutako sareen baldintza orokorrak arautuko dira.\nFagus Alkiza ez da webgune hau edo bere edukia erabiltzeak sor ditzakeen ondorioen, kalteen edo kalteen erantzule izango, ordenagailuko kalteak eta birusak edo edozein software kaltegarri motak sartzeak barne. Fagus Alkizak ez du bermatzen hirugarrenek sartutako webgunean birusik edo bestelako elementu kaltegarririk ez egotea, erabiltzaileen sistema fisikoetan edo logikoetan aldaketak sor ditzaketenik, baina eskura dituen bitartekoak erabiltzen ditu hori gerta ez dadin.\nFagus Alkizak eskubidea du webgune honetan jasotako diseinua, konfigurazioa eta informazioa edozein unetan aldatzeko edo ezabatzeko eskubidea, aldez aurretik jakinarazi eta / edo justifikatu gabe, egoki iritziz gero. Fagus Alkiza ez da aldaketa horiek sor ditzaketen kalteen erantzule. Hala ere, eskura dituen baliabideak erabiliko ditu erabiltzaileei egindako aldaketen berri emateko.\nWebgune honen jabetza eskubideak, haren orrialdeak, atalak, pantailak, duten informazioa, itxura eta diseinua, testuak, argazkiak, irudiak, produktuak eta zerbitzuak, markak, logotipoak, leloak, etab. Fagus Alkiza-en jabetza dira, besterik adierazi ezean.\nWebgunera sartzeak edo arakatzeak ez du inolaz ere Fagus Alkizaren dimisioa, transmisioa edo lizentzia erabatekoa edo partziala suposatzen. Erabiltzaileari bere jabetza intelektual eta industrialaren eskubideei buruz erabiltzaileari pertsonalki eta / edo profesionalki erabiltzeko. Eduki horiek baimenik gabe erreproduzitu, banatu, merkaturatu edo eraldatzeak Fagus Alkizaren jabetza intelektualaren eskubideak urratzen ditu.\nErabiltzaileak konpromisoa hartzen du webgune honen jabetza kaltetzen duen neurririk ez hartzeko. Webgune honetan jasotako informazioa baimenik gabe erabiltzeak, baita bere jabeen jabetza intelektual eta industrialaren eskubideei eragindako kalteak ere, legez dagozkien ekintzak gauzatzea sor daiteke eta, hala badagokio, honetatik eratorritako erantzukizunak ere sor daitezke. esan zuen ariketak.\nBaldintza hauek aldatu egin daitezke Fagus Alkizak egokitzat jotzen du, legegintzako aldaketetara egokitzeko edo beste hobekuntza mota batzuk burutzeko. Aldaketa horiek baliozkoak izango dira webgune honetan argitaratzen direnetik aurrera. Fagus Alkizak eskura dituen bitartekoak erabiliko ditu webguneko erabiltzaileei egindako aldaketen berri emateko.\nFagus Alkiza eta erabiltzailearen artean sortutako harremanak indarrean dagoen araudiak xedatutako legeriari eta jurisdikzio eskudunari buruz xedatutakoaren arabera arautuko dira. Hala ere, araudiak alderdiak jurisdikzio batera aurkezteko aukera ematen duen kasuetarako, Datuen arduradunak eta erabiltzaileak, haiei dagokien beste jurisdikzioari berariaz uko eginez.\nFagus Alkizak aipatutako baldintzak urratzen jarraituko du, baita bere webgunean aurkeztutako edukien erabilera desegokia ere, Zuzenbidean dagozkion ekintza zibil eta penal guztiak, izaera ekonomikoa dutenak barne, gauzatuz.\nLege Oharraren azken eguneratzea: 2020/12/01


TOPAKETA#27UH. Denon artean hiria saretzen - EGK TOPAKETA#27UH. Denon artean hiria saretzen - EGK\ntopaketa#27UH -n parte hartzera gonbidatzen zaitugu!\nZer da topaketa#27UH?\n#27UH hiria diseinatu eta eraikitzeko eredu ezberdinetan interesa daukagun pertsona, kolektibo eta entitate ezberdinen arteko topaketa bat da. Hiria, gizartearen euskarri fisiko bat izanik, gure aniztasun eta pluraltasunaren ispilu izan dadin, non pertsona orok tokia eta ahotsa izango dugun.\nDinamika parte-hartzaile ezberdinez gain, Euskal Herritik proposatzen ari diren eta ildo honetan lan egiten duten proiektu eta ekimen ezberdinen erakusketa bat egingo dugu.\nHirigintzak, “teknika neutro” baten itxuraren atzean ezkutaturik, pertsonen gain duen eragina ezezagutzen delako. Eta bereziki, eredu hau eraldatu beharrean sinesten dugulako, gizarteak zeregin bereizgarria duen eredu parte hartzaile baterantz bideratuz.\nTopaketa honen helburua gaur egungo hirigintza eredua hausnartu eta beraren inguru eztabaidatzea da, baina batez ere, helburu nagusia pertsona, kolektibo eta eragile ezberdinok elkar ezagutu, interes eta nahiak elkarbanatu eta sare bat osatu dezagun leku bat erraztu nahi dugu, egiten ari garen lana eta egiteke daukaguna ezagutuz.Z\n10.30-11.00 / aurkezpena\n“Nola eratu hirigintza barneratzailearen alde elkarlanean arituko den sare bat”\n14.30-15.00 / bazkaria\n“eragile konstelazioa” eta “desioen mapa”\nNoiz? Urriaren 27an, goizeko 10.30etatik arratsaldeko 18.00ak aldera arte. Bazkaria egongo da, arrazoizko prezio batean.\nNon? HARROBIA-n, Novia Salcedo Fundazioak kudeatutako gizarte-ekintzaileen gunean. San Frantzisko auzoko Harrobia plazan, Bilbon.\nsustatzailea: Euskadiko Gazteriaren Kontseilua (EGK).\nantolatzailea: hainbat pertsona, kolektibo eta ekimen.\nlaguntzaileak: Eusko Jaurlaritza, Bizkaiko Foru Aldundia eta Novia Salcedo Fundazioa.


Lege-oharra - TOTAL\nLege-ohar honen bidez, EDP España SAUk, egoitza soziala Oviedoko (33007) Plaza del Fresno kaleko 2an duenak, IFZ A33473752 duenak, aurrerantzean “EDP” izenekoak, Asturiasko Merkataritza Erregistroan, 2907 Liburukian, 0 Liburuan, 192 Folioan, 8. Atalean, AS14614 Orrian, 32 Inskripzioan inskribatuta dagoenak, www.edp-residencialbytotal.es, URL-aren bidez (aurrerantzean “webgunea” edo “web-orria”) eskaintzen dituen Zerbitzuen eta Edukien erabilera arautzen da.\nEDPk Interneteko erabiltzaileen eskura jartzen du www.edp-residencialbytotal.es; webgunea, EDP Taldeak eskaintzen dituen jarduerak, produktuak eta zerbitzuak jakinarazteko eta ezagutarazteko. Erabiltzaileak doan sar daitezke webgunean. Hala ere, webguneko zenbait eduki eta zerbitzu eskuratzeko, erabiltzailea aurretik erregistratu beharko da, horien Baldintza Partikularretan xehatzen diren terminoetan.\nwww.edp-residencialbytotal.es; webgunean sartzeak edo hori erabiltzeak erabiltzaile bihurtzen zaitu; hortaz, berariazko eta erabateko adostasun argi eta garbia ematen duzu klausula hauetan jasotako baldintzetan, ohartarazpenetan eta gainerako lege-oharretan jasotako xedapen guzti-guztien gainean, baita webguneko zerbitzuak eta edukiak zentzuren batean osatu, ordezkatu edo egokitu ditzaketen Baldintza Partikularren gainean ere. Horrenbestez, erabiltzaileak dokumentu hau arretaz eta xehe-xehe irakurri beharko du osorik webgunea erabiliko duen unean bertan, webguneak aldaketak izan baititzake.


UPV/EHUren Uda Ikastaroak 2021: 'Public diplomacy & cultural diplomacy. Basque Public Diplomacy' - Kulturklik\nUPV/EHUren Uda Ikastaroak 2021: "Public diplomacy & cultural diplomacy. Basque Public Diplomacy"\nDonostia-San Sebastián 2021(e)ko uztailaren 21(e)tik 2021(e)ko uztailaren 23(e)ra\nUda Ikastaroaren helburua euskal kultur diplomazia publikoaren lau hamarkada aztertzea da. 1979an EAEn autonomia ezarri zenetik, fase bat osatu da, eta fase hori aztertzea eta ebaluatzea merezi du. Fase horrek, era berean, etapa berri baten hasieran kokatzen gaitu. Lortu nahi dena da kultura-diplomazia publikoaren eredu bat lantzea, bereizgarri egiten duten ezaugarriengatik bereizten dena, eta neurri batean bakarra dena. Testuinguru horretan, Ikastaroak beste diplomazia publikoko eredu batzuen ikuspegi konparatiboa ere emango du, batez ere euskal kasuan zentratzen den azterketa osatzeko balioko baitute. Komeni da adieraztea, halaber, diplomazia kulturalaren espezifikotasunari heltzeko, diplomazia publikoa bere osotasunean ulertu behar dela. Azkenik, kultura-diplomazia osatzen duten tipologien aniztasuna eta aniztasuna kontuan hartuta, biltzarra garrantzitsuenetako batzuetara hurbilduko da. Testuinguru horretan, hirietako diplomazia izango da kongresuaren aztergaietako bat, bai eta diasporak euskal kultura-diplomaziaren artikulazioan duen funtsezko eginkizuna ere.\nZer da diplomazia publikoa? Mundu akademikoan oraindik berria den kontzeptu baterako hurbilketa orokorra.\nKultura-diplomaziaren kontzeptuaren definizioa: kultura-diplomaziaren eginkizuna diplomazia publikoan.\nEredu konparatiboak: Frisia, Irlanda, Armenia, Lituania, Québec, Katalunia, Dinamarka eta Estatu Batuak.\nHirietako diplomazia. Hiriek diplomazia publikoan eta, bereziki, kultura-diplomazian duten zeregin garrantzitsua aztertzea. Hiriburu kulturalen ekarpena.\nDiasporak diplomazia publikoaren artikulazioan eta, zehazkiago, diplomazia kulturalean duen rola aztertzea.\nEuskal kultura-diplomazia publikoa eratzeko eta artikulatzeko prozesua aztertzea (1980-2020 aldia). Euskal diplomazia publikoaren eta kultura-diplomaziaren erronkak eta aukerak aztertzea eta eztabaidatzea, orain arte ikusi ez den beste agertoki batean.\nInformazio gehiago: https://www.uik.eus/eu/public-diplomacy-cultural-diplomacy-basque-public-diplomacy\nData 2021(e)ko uztailaren 21(e)tik 2021(e)ko uztailaren 23(e)ra


"Zer behar duzu?… Guk badaukagu" - Bergara - Goiena.eus\n"Zer behar duzu?… Guk badaukagu"\nUbane Madera 2013-11-29 01:00\n"Momenturo egokitu gara merkatuaren exijentzietara; ahalegindu gara beti bezeroak ondo zaintzen eta zerbitzu ona ematen, eta Unife kooperatiba oso garrantzitsua da gure ibilbidean".\nLaburbilduz, lau gako horiek dira Bergarako Mugica Burdindegiaren 100 urteko ibilbide oparoaren arrazoiak. Halakoetan ez da egoten-eta trikimailu magikorik, ondo egindako lana baino.\nHorren adierazle da saltokian dituzten kalitate ziurtagiriak eta baita Iñaki Muxika laugarren belaunaldiko semearen eta negozioaren oinordekoaren jardunbidea. "Burdindegiko saltzaile egin egiten da, ez da jaiotzen", aitortu du hark. "Hala ere, jarrera ere izan behar da", gaineratu du Irene Umerezek, Iñakiren amak. "Orain 12 urte lanean hasi nintzenean, aitak fabrikaz fabrika bidali ninduen, zerra-orriak saltzera, bezero berriak egiteko. Bezero asko egin nituen, eta 12 urteren ostean niri deitzen didate harremanetarako, aholku eske…Bidea egin egin behar izan nuen, bai, baina orain asko dakit eta oso eskertuta nago nigan konfiantza hori dutelako", dio Iñakik. Irene ama ez dabil oker, beraz.\n100 urteko bide luze horretan denetik ikusi eta bizi izan dute muxikatarrek. "Preserbatibo bila etorri izan zaizkigu. Beste behin, batek nahi izan zuen neronek egitea diabetesaren proba eta odol ateratzea. Nahikotxo haserretu zen ezezkoa eman nionean… Jendeak uste du burdindegia garelako denetik saldu behar dugula", kontatu dute. Eta egia esan, zaila izango da bertan zerbait eskatu eta ez aurkitzerik, saltokiaz aparte bi biltegi ere badituztelako. Gainera, Unife kooperatibako sortzaile eta kide ere badira: "Ehun bazkide pasa gara hor. Oiartzunen dago. 8.000 m2-ko biltegia da, eta bazkideon artean produktuak erosten ditugu, azalera handiko saltokiekin-eta lehiatzeko. Horri esker, orain, Gabonetan, eskaintza bereziak egiten ditugu produktu aktualekin eta oso prezio lehiakorrekin", kontatu du Iñaki Muxikak.\nBarrenkalean hasi zuen ibilbidea burdindegiak. "Emilio Muxikak zabaldu zuen, Hipolito eta Luis semeekin. Gero, Bidekurtzetako etxe oso hau erosi, eta behean denda jarri zuten. Biltegia dugun tokian lehen Casino Republicano zegoen", kontatu du berari kontatutakotik Irenek. Hark gogoan du, baita ere, jostailuak, Riotintoren kartutxoak…saltzen zituztela. Izan ere, mertzeria izandakoa ere bada burdindegia.\nUgazabez gainera, Kristina Pozo eta Xabat Otxotorena langileek ondo asko ezagutzen dute Bergarako Mugica Burdindegia: "Hemen ez gara batere aspertzen", diote, barrez.


Gramatikaren atal nagusien artean sintaxiak eta morfologiak garrantzi berezia dute. Morfologiak hitzekin egiten du lan. Morfemak behar bezala konbinatuz, hitzak sortzen direla esan dezakegu. Hitza izango litzateke, nolabait, Morfologiaren 'sabaia'.\nMorfologiaren eta sintaxiaren arteko mugak beti argi ez badira ere, esan dezakegu hitzak behar bezala elkartuz sintagmak osatzen direla eta sintagmak konbinatuz, perpausak. Sintaxiak sintagmekin egiten du lan. Horrela, esan dezakegu sintaxiaren 'zorua' hitza dela. 'Sabaia', berriz, perpausa. Perpausaren definizioa ematea, hala ere, ez da lantegi samurra. Horregatik izan dira hainbat eztabaida perpausa definitzeko orduan. Erabili diren irizpideak ere ez dira beti berak izan. Batzuetan esanahiari begiratu zaio, perpausa 'esanahi osoa' duen eraikuntzatzat hartuz. Beste batzuetan doinua hartu da kontuan, edo distribuzioa. (M. L. Hernanz 2002: 998-1073).\nPerpausa, gramatika eraikuntza\nGramatikak esaten digu zer den perpaus eta zer ez, eta baita zein diren perpausa osatzen duten atalak eta nola egituratuak dauden ere. Hitz egiten dugunean, hotsak erabiltzen ditugu esanahia (esan nahi dena) adierazteko. Sintaxiaren eginkizuna, hain zuzen, hotsen eta esanahien arteko erlazio horren berri ematea da. Hotsak ez dira nolanahi elkartzen. Hitzak ere ez. Adibidez, hitz segida batzuk zilegi dira, beste batzuk ez:\n*Joseba da laguna gurea. / Joseba gure laguna da.\nHitz segida batzuek esanahi bat dute eta hitz horiek berek, beste hurrenkera batean, beste esanahi bat izan dezakete, zeharo desberdina. Adibidez:\nEhun eta bi mila euro (102.000 €)\nBi mila eta ehun euro (2.100 €)\nBost hitz direla onartuta ere (ehun, eta, bi, mila, euro), hitz horiek balio desberdina hartzen dute modu batera edo bestera konbinatuta.\nHitz segida bera ere modu batera edo bestera interpreta daiteke. Seinale, itxuraz berdinak diren hitz segida horiek era desberdinean egituratuak daudela. Alegia, egitura ez dela hitz hurrenkera soila. Hurrenkera beraren atzean egiazki egitura desberdinak izan ditzakegu:\nAtzo aipatu nizun etxeko andrea etorri da.\n[[Atzo aipatu nizun etxeko] andrea] etorri da. (Atzo etxe bat aipatu nizun eta etxe horretako andrea etorri da.)\n[Atzo aipatu nizun [etxeko andrea]] etorri da. (Atzo etxeko andre bat aipatu nizun eta etxeko andre hori etorri da.)\nHonako honetan ere beste horrenbeste:\nEAJ-ren kontrako botoa ziurtatua dago.\n[[EAJ-ren kontrako] botoa] (EAJ-ren kontrakoa izango da ziurtatua dagoen botoa.)\n[[EAJ-ren] [kontrako botoa]] (EAJ-ren botoa kontrakoa izango da. Hots, EAJ-k kontrako botoa emango du)\nHots-kate edo hitz-kate berak, horrenbestez, esanahi bat baino gehiago izan dezake. Horrek esan nahi du hotsen eta esanahien arteko lotura hori aski konplexua dela. Horren berri emango digu gramatikak. Beraz, gramatikak esango digu zein hots segida den perpausa eta zein ez. Perpausa esanahi osoa duen hots segida bat da, gramatikaren arabera egituratua. Izan ere, gerta daiteke hots segida batek nola halako esanahia izatea, baina okerra izatea gramatikaren arauren bat urratzen duelako. Adibidez:\n*Guek oso nekatutak gauden.\nHori ez da izango perpausa, nahiz eta, beste honako hauei ematen diegun esanahi berbera izateko asmotan sortua izan, beharbada:\n(a) Gu oso nekatuta geunden.\n(b) Gu oso nekatuak geunden.\nHorregatik, delako hots segidan atalen bat falta bada edo sobera bada, edo egituran ez dagokion lekuan kokatua badago, hots-segida horri ezingo diogu perpaus deitu. Hiztunak ere horrelakoak zerbait arrotz direla pentsatzen du.\nHizketan pasatzen dugu bizitzaren zati handi bat. Hitz egitea, hizketa, eguneroko zerbait dugu. Hitz eginez elkar ulertzen dugu. Edonork ‘daki’ zer den hitz egitea, azaltzen ez jakin arren. Hitz egitea giza gaitasun berezi baten, hizkuntzaren, isla dela esan genezake. Errealitatean ikusten duguna da hiztunak hots-segidak sortzen dituela, eta hots-segida horiei nolabaiteko esanahia egozten diegula. Entzuleak ere, hiztunaren hots-kate hori entzuten duenean, alderantzizko bidea eginez, entzundako hotsei esanahi bat esleituz alegia, hiztunak adierazi nahi duena ulertzen du. Hiztunak eta solaskideak jakintza bat, gaitasun bat, erdibanatzen dute, hizkuntza, alegia. Gaitasun horri esker, bai batak bai besteak, hots-segida baten eta hots segida horri dagokion esanahiaren arteko erlazio egokia ezar dezakete. Hori gertatzen da hiztuna eta solaskidea hizkuntza berean ari direnean.\nHitz egitea zer den edozeinek dakien bezala, hitza ere, gutxi gorabehera, zer den badakigu. Horrela, hitz batzuk itsusiak direla esan daiteke, laburrak edo luzeak, edo ederrak, ulergaitzak, ilunak, ezagunak, berriak… Hitzak zer diren badakigu, hortaz. Horrela, hitz egitean, hitzak elkarrekin konbinatzen ditugu, elkarrekin kateatzen eta horrela esanahi bat aditzera ematen.\nHizketa giza-jardun bat da eta hizketaren emaitza esaldia dela esan ohi da. Hitz egiten dugunean esaldiak osatzen ditugu. Eman dezagun, adibidez, hizlari batek hitzaldia eman duela, ordu erdikoa edo. Hitzaldi hori atal txikiagoetan zati daiteke, esaldika, adibidez. Esaldi horietako bakoitza ere, esanahiaren aldetik batasuna izateaz gainera, bi etenaldiren artean gertatzen da. Hasieran, esaterako, honelako zerbait ‘bota’ dezake:\n“Egun on, jaun andreok!/ Iritsi da egun handia! / Eta? / Nola ‘eta’? / Nor da zuen artean, gaur zer ospatzen dugun ez dakiena? Altxa beza eskua…”\nHotsezko atal hau, zerbait fisikoa da, aire-uhinen mugimendu bat. Baina aire mugimendu horretan isiluneak ere badira, etenak. Eten horiek oinarri hartuta, zenbait esaldi bereiz ditzakegu. Alde horretatik, “Eta?” soila, galderazkoa, esalditzat har dezakegu. “Nola eta?” ere bai. Eta, oro har, eten artean ageri den hots-segida oro.\nBaina esaldi kontzeptuaren ondoan, perpaus kontzeptua ere hor dugu, gramatika-lanetan ezinbestekoa dena. Esaldiaren mugak diskurtsoak berak ezartzen ditu: elkarrizketa batean, esaterako, partehartzaile den hiztun bakoitzaren parte hartzeak esaldiak dira. Hortaz, esaldiaren mugak etenaldiek eta emisore aldaketek markatuak datoz. Horrela ikusita, esaldi izan daiteke bai interjekzio soil bat, bai liburu oso bat, edo izen sintagma bat edo paragrafo bat. Honek esan nahi du esaldi nozioak ez duela gramatika mugarik, edo, hobeto esanda, ezin dela esaldi bat ‘bakandu’ gramatika irizpideak erabiliz. (Escandell 1996, Introducción a la pragmática, 27-28)\nHala ere, batzuetan perpausa eta esaldia paralelotzat jo izan dira eta esaldia perpaus baten gauzatze konkretu bat dela esan da. Ikuspegi honek, hala ere, Escandell-en arabera, badu akats nagusi bat: esalditzat hartzen dituela bakarrik perpaus egitura dutenak. Kanpoan uzten ditu bai perpausa baino handiagoak diren unitateak eta baita perpausa baino beheragokoak ere, perpaus-zati dei genitzakeenak. “Egia da, maiz, esaldi bat, benetan, perpaus baten gauzatze konkretu bat dela. Hau, hala ere, kasu berezi bat besterik ez litzateke, aukera bat. Kasu askotan perpaus baten gauzatzea izan liteke esaldi bat, baina, alderantziz, esaldi oro ez da beti perpaus baten gauzatzea.” (ibid. 28)\nEuskara Institutua, EHU, "Sintaxia, perpausaren gramatika", Sareko Euskal Gramatika (SEG), www.ehu.eus/seg


Zangoza Ikastolak, 2009-2010 ikasturtean jarri zuen martxan HIZKUNTZ PROIEKTUA (HIZPRO), ikastolan lantzen diren hizkuntzak kudeatzeko asmoz, Ikastolen Elkartearekin elkarlanean.\nEuskararen indarberritzea dugu ardura nagusi, eta, horrekin uztartuz, globalizazioaren gizarte eleaniztunean bizitzeko prestatu behar ditugu gure ikasleak, euskaran eta euskalduntasunean ardaztutako hezkuntza eleaniztun garatu behar dugu.\nProiektuaren logoak, oso ongi laburbiltzen du gure ideia nagusia: Euskara da gure ardatza, baina beste hizkuntzek ere badute beren lekua (gaztelerak, ingelesak,...) Hizkuntzen arteko lotura bat sortu behar dugu, bakoitzari bere funtzioa eta lekua emanaz.\nIKT (Informazio eta Komunikaziorako Tresnak)\nIKT proiektuak hezkuntzako eragile guztiak bitarteko digitalez balia daitezen lortu nahi du, eta, horrez gain, bitarteko digitalen erabilera bultzatu nahi du ikastetxeetako pedagogia eta administrazio-kudeaketan\n-Hezkuntzan parte hartzen duten eragileek bitarteko digitalak guztiz aprobetxatzea, ikastetxeen kudeaketa pedagogikoan eta administrazio kudeaketan erabil ditzatela sustatzea, eta, horrela, ekintza guztietan koordinazioa eta koherentzia egongo dela bermatzea.\n-Txikiagotu hezkuntza-komunitateko zulo digitala.\n-Sustatu Hezkuntza-eduki digitalak eta jarri komunitatearen eskura.\nXiba Euskal Herriko Ikastolen Konfederazioko proiektua da, Euskal Herri osoko partaidez osatua; Euskal herri guztirako eta guztientzat zabaldua. Bere egitasmoa EHIKtik jendarterako egiten duen proposamena da, norberak bere bizia gozatuz, orekaz eta osasuntsu bizitzeko. Pertsonen garapenean ludikotasuna ezinbestekotzat dauka eta elkarren arteko komunikazioan zutabe, bestela harreman hori hiltzen baita. Jolas eta jokoak tresna paregabea dira bizitzan gozatzeko eta horren bila joan nahi du.\n«Kulturik gabe ez dago herririk eta jolas jokorik gabe ez dago kulturarik » zioen norbaitek. Gure arloaren bitartez, hau da euskal kulturarekin bat egiten duen euskal ludikotasunaren bitartez, euskal kultura eta euskara indartu nahi ditugu.\nProiektu hau Haur Hezkuntzako ziklo osoan eramaten da aurrera, 1go zikloko 3. mailatik hasita, 2. zikloko 3. mailara arte, hau da, 2-6 urte bitartean.\nProiektu honen bidez matematika eta hizkuntza sustatu nahi da. Eta nola egiten da hau? Inteligentzia bits batzuen bidez. Hauek informazio unitateak dira eta umeei letra-hizkiak modu handi, argi eta ondo definitutak aurkezten zaizkie. Ikus-estimulu bezala aurkezten dira, baina hitzezko estimulazio baten bidez lagunduta dagoenez, entzunezko estimuluak ere bihurtzen dira.\nHizkuntzazko bitak kategoriaka azaltzen dira: fruituak, etxea, gorputza, animaliak, garraioak... Nola? Oso azkar, gutxitan eta . Umeei laminak aurkezten zaie, eta osenki bitaren izena esango dugu, Hau egunean 3 aldiz egingo dugu, astelehenetik ostiralera. Egun bakoitzean kategoria bat aurkeztuko diegu eta kategoria bakoitzaren barruan 5 hitz daude. Aste bakoitza 5 hitzekin hasiko dugu, bukaeran 25 hitzekin bukatuko dugularik., egun bakoitzean 5 hitz gehitzen joango baikara.\nMatematiketako bitak berriz zenbakiak dituzte, 0tik 100era, era ordinalean idatziak eta txikiagoei berriz, zenbakiak esfera gorri batzuen bidez aurkezten zaie, zenbaki berdinak izanik. Hitzekin bezala, egunean 3 aldiz aurkeztuko dizkiegu.\n-Inteligentzia matematikoa zein linguistikoa estimulatu.\n-Ikus eta entzunezko memoria garatu.\n-Ezagutza solidoen eskuhartzea bultzatu.\nBeste proiektuetan bezala, enfoke konstruktibismoa ardatzat hartuta, gelan landutako gaiak amaitzerakoan (animaliak adibidez), orain arte ikasitakoaren laburpena mapa kontzeptualen bidez egiten dugu.Modu sinplean egiten da eta iruidietaz lagunduak.\nMAPA KONTZEPTUALA: ikaskuntzaren prozesauren baitan dagoen estrategia dugu, konstruktibismoaren barruan kokatua, kontzeptuak elkar lotzeari esker ikasketa esanguratsuak sortzen dituenak.\n-Pentsamendua egituratzen lagundu.\n-Ikasketa esanguratsua erraztu.\n-Osotasunetik abiatu, kontzeptu zehatzetara jo (umearen ezaugarri hori kontutan hartuz).\n-Dakiena ezagutzen lagundu eta jakintza berriak sortu.\nOPTIMIS ETA CREA PROIEKTUAK\nBi proiektu hauek Ulises programaren barruan sartzen dira. Hau estimulaziozko programa da eta OPTIMIS 3-6 urte bitartean lantzen den bitartean, CREA 5 urtetik 16 urte bitartean lantzen da.\nEstimulazio pertzeptibo-koginitbo area lantzen da.\nOPTIMIS (pentsamendu bertikala edo logikoa).\nCREA (pentsamendu naturala edo sortzailea).\nESTIMULAZIO PERTZEPTIBO-KOGNITIBO AREA\nInteligentzia bertikala edo logikoa garatzen du, ikasleari arazoak ebazten erakusten dio, ezagutzera, pentsatzera, hurrengo gaitasunen bitartez: behatu, identifikatu, alderatu-eralzionatu, alderatu-desberdindu, klasifikatu, definitu.Gairasun hauek guztiak maskota batzuen bitartez ikasiko dira. Adibidez, identifikatzearen maskota oilarra da.\nPentsamendu laterala garatzen du, sortzailea, erendu egonkorrik erabili gabe. Denok sormen ahalera batekin jaiotzen gara, baina hau ez badugu bultzatzen galtzen dugu, pentsamendu bertikala edo logikoa nagusituko delarik.\nCrearen helburua pentsamendu sortzaile hori ez galtzea da, arazoei irtenbideak bilatuz, ebazteko ahalik eta alternatiba gehien sortzen bultzatuz, alternatiba hauen guztien artean hoberena zein den erabakiz.\nPrograma honek arazoak ebazteko estrategia batzuk jarraitzen ditu:\n-Aniztasunezko alternatiba: egoera korapilatsu baten aurrean ahalik eta alternatiba gehien sortzea.\n-Pentsamendu hedatzailea: arazoei materiale manipulatzaileen bidez irtenbidea bilatu behar zaie, norbanakoaren sormena onartzen duena, baina beti ere, ikuspuntu anitzak bilatuz egoera korapilatsu horri.\n-Aldez aurreko suposamenduak: arazoaren ebaketari ematen diegun itxurazko mugak dira, konponbidea trabatzen dituztenal edota irtenbide bertikal bat ematera bultzatzen gaituenak laterala eman behar genuenean. Estrategia honek gure burmuina laguntzen du erantzun sortzaileak ematera. Ikaslea hurrengo galdera egitera laguntzen dio: Zer ez naiz egiten ari, egiten ahal nuena?\nLiburutegiaren funtzio orokorra irakaskuntza eta ikaskuntza prozesua indartzea da, bere erabiltzaileei (ikasleak, irakasleak, hezkuntza-komunitateak orokorrean) estrategiak emanez autoformaziorako eta irakurketa ohiturak sortzeko eta finkatzeko, alde batera utzi gabe informazio iturrien erabilera, ikerketa, ikasleen liburutegirako hezkuntza...\nLabur esanda, lortu nahi den Eskola Liburutegiaren helburua ez da soilik izango ikaskuntza laborategi bat izatea, baizik eta baita aisiaren leku, aurkikuntzarena, irakurketa atsegingarriarena eta elkargunea.


Leioako Behargintza, Leioako Udalaren Ekonomia Sustapen Arlokoa, Leioari buruzko interes orokorrekoa den informazioa eskaintzen du leioako-behargintza.net domeinuaren bidez, eta bereziki, udal erakundeko informazioa eta kudeaketa propioari buruzkoa.\nEmandako informazioa, argitaratzen den unean indarrean dagoena da. Leioako Behargintza ahalegintzen da informazio zehatza ematen eta ahalik eta lasterren eguneratzen du, akatsak ekiditen saiatuz, eta akatsik detektatuz gero, berehala zuzenduz. Hala ere, Leioako Behargintzak ezin du bermatu edukiaren une oroko eguneraketa.\nLeioako Behargintzak edozein momentutan, eta aurretiaz abisatu barik, aldaketak egin ahal izango ditu behargintzaleioa.net domeinuko informazioan, konfigurazioan edo aurkezpenean, ezabatzea edo eguneratzea barne.\nBehargintzaleioa.net domeinurako sarbidea eta bertoko informazioaren erabilera, erabiltzailearen beraren ardurapean geratzen dira.Leioako Behargintzak ez du horrek eragin ditzakeen kalteen gaineko ardurarik hartuko, eta halaber, ezin du bermatu sarbidea ez etetea edo software zein edukiak akatsik ez izatea edo kalterik ez eragitea.\nKontsultaren baten ondorioz emandako informazioa orientagarria da, ez da inoiz loteslea izango administrazio prozedurak ebazteko, aplikagarriak zaizkien arau legalpetan baitaude horiek.\nBehargintzaleioa.net domeinuan, hirugarren web orrien estekak daude, batez ere beste Administrazio Publiko batzuenak, erabiltzaileen interesekoak izan daitezkeelakoan. Leioako Behargintzak ez du inolako erantzukizunik hartuko esteka horien eduki edo konexioen gainean.\nBehargintzaleioa.net ataria, diseinu grafikoak eta bertan dauden informazio eta kodeak Leioako Udalarenak dira, bestelako jabetza edo titularitaterik beren beregi aipatu ezean, eta jabego intelektualaren gaineko legearen babespean daude.\nDomeinu honetako edukiak erabiltzailearen terminalean deskarga daitezke erabilera pribaturako, helburu komertzialik ez badago, baina ezin dira ustiatu, kopiatu, banatu, aldatu, publikoki jakinarazi, utzi edo eraldatu, beren beregiko baimen zehatzik gabe.


Natura interesgune berri bat Zegaman | Parketxe Sarea\nNatura interesgune berri bat Zegaman\n2 martxoa, 2015 Aizkorri-Aratz Parke Naturalaanduetza,Marti Boada,Zegamako Udala,zuhaitz bereziaklzaldua\nAsteburu honetan, Zegaman zuhaitz berezien inguruan burutu diren jardunaldietan, munduko 35 zuhaitz monumental eta bereziren oinordekoak landatu dira Anduetza Parketxearen inguruan. Honenbestez, hemendik aurrera, beste erakargarritasun bat gehiago izango du Zegamak Anduetza Parketxearen eskutik bisitariei erakusteko.\nZuhaitz berezi hauek, “Marti Boada” zuhaitz-bildumako landaretxoak dira, arrazoi bat edo beste bat tarteko, monumental eta berezi izendapena jaso duten zuhaitzen oinordekoak. Martí Boada zientzialaria izan zen zuhaitz hauen haziak jasoz bilduma hau egiten hasi zena eta, bera, gure artean izateko ohorea izan dugu asteburu honetan Zegaman. Martí Boada zientzialari oso ezaguna da mundu mailan eta besteak beste, Nelson Mandelaren eskutik Nazio Batuen munduko ingurumen-saria jaso zuen 1995ean.\nZegama eta Martí Boadaren arteko harremana ordea ez da gaurkoa, 2008an hasi zen Sant Celoní herrian (Bartzelona) egitekoa duten Europako Basoen Museoaren proiektuaren ildotik. Duela zazpi urte Zegamako interpretazio zentroko egur-bilduma ikustera etorri eta bisita horren fruitu izan da asteburu honetakoa.\nJendearen harrera bikaina izan da bai larunbatez bai igandez antolatu diren ekitaldietan. Oso interesgarri suertatu dira Martí Boadak eta Jordi Bartroli kimikariak (Bartzelonako Unibertsitate Autonomoko ikerlariak) emaniko hitzaldiak eta gai hauetan adituak diren pertsona ugariren arreta bereganatu dute. Larunbat arratsaldean berriz, hain gurea dugun txalaparta doinuez girotuta, zuhaitz berezi hauetako batzuk landatzeko aukera izan dute bertaratu diren herritarrek eta aurrerantzean, hauek zaintzeko eta erakusteko konpromisoa hartu du Udalak herritarren izenean Sant Celoniko Udalarekin batera hitzarmen bat sinatuz.\nIgande goizerako Anduetza Parketxeak antolatutako ibilaldi gidatuak ere berebiziko arrakasta izan dute. Martí Boada gidari dela zuhaitz berezi hauen bitxitasuna bertatik bertara ezagutzeko aukera izan den eta jarraian, Parketxeko xilotekan jasotzen diren zuhaitz berezienen egurrak ukitu, usaindu eta sentitzekoa. Eskerrik asko herritik zein Euskal Herri osotik Zegamara hurbildu eta ekintza hauetan parte hartu duzuen guztioi.\n← Arkeologia tailerra Iturraran Parketxean – Taller de arqueologia en el Parketxe Iturraran\tIkusgai dituzue aurtengo jarduera bereziak →


Igandean Donostian egingo den “Errausketa=Klima aldaketa” giza-katean parte hartzeko deia – Usurbil Eginez\nIgandean Donostian egingo den “Errausketa=Klima aldaketa” giza-katean parte hartzeko deia\nDonostia Bizirik eta Errausketaren Aurkako Mugimenduak antolatuta, igande honetan (irailak 8), Kontxako estropaden egunean, giza katea egingo da: “Lortsagarria! Errausketa=klima aldaketa” lemapean. Giza katea 11:30ean hasiko da, Donostiako Alderdi Ederren, hondartzara jaisteko sarreran. Usurbilen ere herritarrei dei egin zaie bertara gerturatzeko.\nDonostian egindako prentsaurreloa (Arg.: Noaua!)\nAtzo (irailak 3), Errausketaren Aurkako Mugimenduak prentsaurrekoa eskaini zuen Alderdi Ederren, hondartzarako jaitsieran eta bertan igandeko giza-katearen berri eman zuten. Errausketaren aurkako giza-katea, etsipenaren aurka, lotsagarritzat jotzen duten hondakinen errausketa geratzea helburu izango duela adierazi zuten mugimenduko kideek. Deitzaileek aurtengo giza-katea berezia izango dela adierazi zuten, egoera berri baten aurrean aurkitzen garelako. Zubietako erraustegia eraikia eta martxan jartzear baitago.\nPrentsaurrekoan irakurritako oharra\nGogoratu, abuztuan zehar Zubietako erraustegiaren eraikinaren gunean, bertako tximini batetik kea ateratzen hasi zela. Zehazki TMB (Tratamendu Mekaniko-Biologikoa) eraikinetik atera zen kea. Badirudi probaldi fasean zeudela. Abuztu amaieran edo irailean jarri nahi dute martxan erraustegia eta urte amaierarako, Zubieta gaineko hondakinen kudeaketarako azpiegitura guztiak martxan egon daitezke. Tratamendu Mekaniko Biologiko (TMB) plantara apirilaren 25ean heldu ziren lehen kamioiak. Ordutik, antza 3.500 tona bainogo gehiago zabor galbahetu dituzte (ura eta metalak baztertu ez direlako erregai onak) eta hemendik gutxira zabor kiloak errausten hasi daitezke (ez badira dagoeneko hasi).\nPosted on 2019/09/04 2019/09/05 by usurbileginezPosted in Orokorra\nAurrekoa Aurreko sarrera: Euskal Herriko 8 talde lehiatuko dira irailaren 8an hasiko den 56. Enrike Abril Errebote Txapelketan\nHurrengoa Hurrengo sarrera: Irailaren 14an Usurbilgo Eguzki Elkarteak 50. urtemuga festa ospatuko du


Vitoria-Gasteizko Udalaren web-orria - Memoria historikoa\nAzken urteotan, Udala memoria historikoa ondare kolektibo gisa ezagutu eta gordetzearen aldeko konpromiso garbia erakusten ari da. Konpromiso horrek garamatza memoria historikoa berreskuratu eta gordetzeko politika aurrera eramatera eta Gerra Zibilean zein diktadura frankistan bidegabekeriak eta irainak jasan zituzten pertsonei aitorpena adierazteko eta haien izen ona berreskuratzeko behar diren erakunde-ekimenak abian jartzera.\nEkimen horien oinarri dira Giza Eskubideen gaineko nazioarteko legedia; eta egiaren, justiziaren, erreparazioaren eta berriz ez gertatzeko bermearen printzipioak.\n2017ko urtarrilean, Memoria Historikoari buruzko mozioa onetsi zuen Gasteizko Udalak, eta haren bitartez hirian dauden sinbolo frankistetan esku hartzea erabaki zen, abenduaren 26ko Memoria Historikoaren Legearen 15. artikuluak gomendatzen duen bidetik. Ondoren, 2018ko urtarrilaren 12an Memoria historikoarekin lotuta egin beharrekoei buruzko Alkate-dekretua onartzen da.\n"Vitoria-Gasteiz: Memoria duen hiria"\nLan hau guztiaren fruitu da "Vitoria-Gasteiz, Memoria duen hiria" liburua. Orrialde hauetan Udalaren Bizikidetza eta Aniztasun Zerbitzuak demokrazia babesteko bizitza eman zuten frankismoaren biktima guztien oroimena berreskuratu eta duintasuna goratzeko egindako egintzen berri biltzen da.\nMemoria Historikoaren inguruko ekimenak\nIkerketa eta kontsentsu lan sakona gauzatu eta gero, haek dira gauzatzen ari diren ekintzak:\n1. Frankismoaren biktimen aitorpena\n- Memoriaguneak: frankismoaren biktima orori aitorpena adierazteko lekuak.\n- Gasteiztar errepresaliatu eta hildako oro aitortzeko eguna sortzea. Martxoaren 31 izango da egun hori, data horretan fusilatu baitzuten Teodoro González de Zárate jauna, Gasteizko alkatea izan zena, beste 15 pertsonarekin batera.\n- Teodoro González de Zárate jaunaren eta gainerako biktimen omenezko eskultura bat egitea. Biktimen oroimenezko zentroaren aurreko plazatxoan jarri da 2018ko martxoaren 31n.\n- "Red Álava"-n kolaboratu zuten pertsonen omenez xafla bat jartzea 2018ko maiatzaren 5ean Senda ibilbidean.\n- Heinkel hegazkinaren istripuan hildako bi zibilak oroitzeko xafla (Antonio Peral Maza eta Vicente López de Lacalel Erauskin jaunak) jartzea Plaza Berrian 2018ko irailaren 28an.\n2. Sinbolo frankistak\nAndre Maria Sortzez Garbiaren katedralean xafla bat jartzea, barruan dagoen armarri frankistaren esanahia azaltzeko, une historikoa eta sinbologia hori mantentzearen zergatia testuinguruan jartzeko.\nOlagibel kaleko Gobernu Ordezkariordetzan xafla bat jartzea, horrelako eraikin publikoetan ageri den armarri frankista testuinguruan jartzeko.\nOlarizu mendiko gurutzea seinaliztatzeko xafla bat jartzea, Gasteizko udalerriko leku esanguratsuenetako bat baita, monumentua seinaleztatu eta testuinguruan jartzeko, duen benetako esanahi historikoa ezagutu dadin, eta diktadurak ondoren egindako erabilera politikoa. 2018ko irailaren 5ean jarri zen.\nUdalerriko hainbat etxebizitzatan dauden xafla frankistak kentzea, horretarako egindako errolda kontuan hartuz, aldez aurretik jabeen erkidegoei jakinarazita eta udal aurrekontuaren kontura.\n3. Ohorezko karguak kentzea\nHiriaren Zilarrezko domina Faustino Ortiz de Zárate Beitia jaunari kentzea, diktadura goraipatzeko emate argia baita.\nLuis Orgaz jaunari hiriaren seme kutunaren izendapena kentzea, altxamendu militarrean parte hartu eta diktadura frankistan aktiboki parte hartu baitzuen.\nHemen zaude Herritarren postontzia › Gai-arloak › Bizikidetza eta lankidetza ›\tBizikidetza eta Aniztasuna › Página web: Memoria Histórica\nTalde politikoen Mozioa (gazt)\nGerra Zibila eta diktadura frankistaren aztarnari buruzko txosten teknikoa (gazt)\nGerra Zibila eta Diktadura goraipatzen duten Euskadiko ikur eta monumentu publikoen katalogoa (gazt)\nHeinkel hegazkin-istripuaren inguruko erreportajea: "Hefter fue el primero" (gazt)\nMemoria Historikoa berreskuratzeko diru-laguntzak\nIkus entzunezko materiala:\nhttps://www.youtube.com/playlist?list=PL3qy2ZNcrlYp20QstBL-6kA5r_wT8zUsy(Beste leiho batean irekiko da)


Zure aldentzearen armiarma iluna\nene azalean betiko ibiliko bada ere, ibil dadila,\nbaina jakin dezala nire azalak osorik iraunen duela.\nNire gogoa, izan zen denboran galdu behar bada,\ngaldu dadila, ez dadila itzuli,\njakinen baitut nik beste maiztasun batez arnasa hartzen.\nEne begiak hildako laztanetan betiko korapilatzen badira,\nkorapilaturik gera daitezela,\nbegiak geratuko baitzaizkit arimarik dudan artean.\nNire eskuak zure eskuengana ez badira itzultzen,\nez daitezela itzuli,\neskuetako eskularrurik gabe\nbizitza laztantzen ikasi dut-eta.\nHalabeharrez betirako joan bazara\neta halaxe nahi duzulako,\nbaina jakin ezazu zauria hor den arren benetan pozten naizela,\neta aldi berean, poztasun horrek min egiten didala.\n-Josetxo Los Arcos Ansorena-\nOHARRA: Jatorrizkoaren itzulpena.\nNoain - ERRENIEGA (1.037 m - El Perdón) - Belaskoain\nGR-220, Iruñerriari Biraren 2. Etapa.\nErreniega mendian, Iruñerriko biraren 2. etapan\n—© Iñigo Lete—\nIRUÑEKO ARROARI ITZULIA emanez egingo dugun bigarren etapa dugu hau. Aski gizatiarturiko ingurunea bisitatuko dugu, non errepideak, pistak, haize-sorgailuek gurekin batera bide osoan izango ditugun.\nNOAIN [450m] (0 Km - 0h): Noainerako sarrera biribilgunea. Zulueta Kontzejuaren kalea H-rantz hartuko dugu, ondoren Iturribide kaletik bira egingo dugu biribilgune batera (0,3 Km - 5’) iritsi arte (HE). Eliza bat izango dugu aurrez aurre. Ventura Rodríguez kalea haren eskuinetik hartuko dugu eta ondoren handik behera egiten duen errepidetik jarraituko (GETZEko errepidea, gaztelaniazko bertsioan Salinas de Pamplona) futbol-zelai baten ondotik igaroz. Bidegurutze batera (0,5 km - 8’) iritsiko gara, eta ezkerretik jarraituz, trenbidearen azpitik igaroko dugu beste aldera (0,9 Km-15’).\nTunela pasatu bezain laster biribilgune batera iritsiko gara, industrialde baten ondoan hain zuzen. Ondoren, EIE norabidean Getzerantz hartuko dugu, beste biribilgune batera iritsi arte (1,4 Km - 20'). Ezkerrerantz 90 graduko bihurgunea egingo dugu, H. norabidean, Elorz ibaiaren gaineko zubitik igaroko gara, eta handik denbora gutxira errepidea zeharkatuz, errepidearen ondotik H-rantz ere doan pista hartuko dugu aurrera jarraitzeko. Laster 90º-ko bira egingo dugu eta industrialde baterantz igoko gara. Burdin hesia ezkerrean utziz, berau inguratuz jarraituko dugu enpresa baten sarreraraino iritsiz, bertan bertara iristen errepidea hartuko dugu (2,1 Km - 25’). Bidegurutze batera iritsi arte errepidetik jarraituko dugu, guk biribilguneraino daraman eskuineko errepidea hartuko dugu (2,7 Km - 30') eta GETZEko [429 m] sarreraraino eramango gaitu. Apur bat lehenago, eskuinean hilerria ikusiko dugu.\nEzkerrerantz 90º-ko bihurgunea egingo dugu H-ko norabidean. Errepidea 350 bat metroko tartean jarraituko dugu -gainalde batera eramango gaituena- eta ezkerrean mankomunitateko ponpatze-estazioa ikusiko dugu, eta ...\n2012ko apirilaren 12an.\nErrenega, Erreniega, El Perdón...\nErreniegako mendizerra (gaztelaniaz El Perdón bezala ezaguna, baita Sierra de la Reniega bezala ere), Iruñetik hegoalderantz 10 kilometrotara kokaturik dago eta 1.030 metroetaraino iristen den goiko kotara iristen da; Etxauriko haranetik Carrascal porturaino hedatzen da. Mendi honen erdian Erreniegako mendatea dago, eta bertatik igarotzen dira Gareserako Iruñetik doazen erromesak. Azkenaldian, horrela deitu izan zaio bestalde, Asterain eta Undio udalerrien artean, Iruñea eta Logroño batzen bertatik igaro den errepide nazionaleko kota garaienari, 679 metroko garaieran hain zuzen. Hala eta guztiz ere, Erreniegako ataka historikoa, mendebalerago dago, 970 metroko garaieran, bi haize-errota-errenkadaren artean, Zarikiegi eta Uterga bitarteko bide tradizionala libre uzten dituztelarik. XIX mendearen erdialdera arte, hemen goian Barkameneko Birjinari eskainitako ermita eta erromes-ospitalea izan ziren. Hortik datorkio izena mendateari, baita mendiari ere, egun biak Erreniega zein Perdón izenak jasotzen dituelarik. Dena dela, Erreniega edo Errenega edo Perdón izan, komeni zaigu aurrerago toponimiari buruz dugun informazioa irakurtzea.\nMendia 1994an Nafarroako lehen haize-zentrala bertan ezarri zelako ezaguna da. Gaur egun, 40 haize-sorgailu kokatzen dira bertan. Haren inguruan kokatutako herriak nagusiki nekazaritzatik bizi dira, artadiak, hariztiak eta ameztiak direla inguruko basoak osatzen dituzten zuhaiztiak; toponimiak salatzen duen bezala, Errenegan iraganean pagadiak izan ziren.\nToponimo tradizionala Errenega da, (Erreniega edo Erreniaga bezala aldaerekin). Nolanahi ere, gaztelaniazko El Perdón-en forma ez dirudi berria denik.\nJimeno Juríoren arabera, goiko atakan bidearen alboan zeuden "Errenegako edo Barkameneko gure Andrearen ("Nuestra Señora de Reniega o del Perdón") basilika eta ermita, -Nuestra Señora de la Perdonanza bezala ere ezaguna, Donejakue Bidearen erdian Andre Mariarenganako santutegia- eta bere ospitalea. Sarbide-bidea Asterainen (XVI. mendean) Perdonança bidea, Pordonangara bidea, eta geroago Perdona bidea, esanahiarekin ezagutu ziren (guztiek 'barkamenaren bidea' esanahia dute). Izenaren jatorriaren gaineko elezahar hutsalak alde batera utzita, Erdi Aroko zapore handiko Andre Mariaren tituluak hemen irabaz zitzaketen barkamen-pribilegioak gogoratzen ditu, hilobi apostolikorainoko bidea jarraitzea eragotzita zuten erromesek beren ibilera hemen Errenegan amaitu izan balute bezala.\nMikel Belaskok, toponimiari buruzko adituak dioen arabera, gailur honen izendapen zaharra, esanahi ilunekoa, Errenega zen, baina Barkameneko Birjinak heldutako ospeagatik gero, Perdonabizkar (Barkameneko bizkarra) deitzera pasatu zen. Paraleloki, Erreniegaren, Errenegaren erromantzatutako aldaera izena hedatu zen (Erreniega lekuizena, 'ie' diptongoarekin erromantzatutako hitza da argi eta garbi). «Hala ere, Barkameneko Gure Andrearen Ermitaren (Nuestra Señora del Perdón) izen onak izendapen hau baztertu zuen», dio Belaskok.\nXIII mendean altxatuta, ermita honek garrantzi handia izan zuen, ibiltaria «hemen bere erromesaldia Santiago Compostelakoan bukatzerakoan lortuko zituen grazia beretara heltzen zenez gero. Hots, bere bekatuen barkamena lortzen zuen eta heriotzarik egotekotan bere osasun espirituala bermatzen zuen amaitzeko geratzen zitzaion bidean».\nBasilika zein ospitalea XIX. mendean desagertu ziren, baina orduko mendira hedatu zen El Perdón izena.\nLuis Mirandak, Asteraineko historialari zaleak dion bezala santutegia, Erdi Aroan "Cofradía del Santo Hospital y Basílica del Nuestra señora del Perdón" izena zuen elkarte ezagun batez babesturik izan zen. «Kofradia honekin lotuta, Copurú izeneko Errepublika bat omen zegoen -"de seis lugares que llaman del Copurú"-, Errenega mendiaren iparraldeko hainbat herriz osaturik, horien artean Asterain, Undio, Larraia, Muru Asterain, Baternain eta Zarikiegi. Ospitalearen eta ermitaren mantenuari laguntzeaz gain, kofradia honek bere bazkideentzako dirua uzten zuen, bere lurperatzeak ordaintzen zituen eta Errenegako atakatik igarotzen ziren oinezkoei eta erromesei laguntzen zien». 1615ean basilika eta ospitalea ermitau edo ospitale zaintzaile senar-emazte bikote batek zaintzen zituen, hauek behartsuez arduratzen eta gaixoak Gendulainerantz edo Akiturrainerantz garraiatzen zituzten. Juanes de Irisarri eta Juana de Esain, "en esta casa y sancto ospital de Nuestra Señora del Perdón" bizi zirelarik, euren testamentuan (1591) "dentro del cuerpo y basílica" ehorz zitzaten eskatu zuten, eurentzako Asteraingo elizgizonek hileta-elizkizunak, bederatziurrenak, eta hil eta gero lehen urtea amaierako ospakizunak bertan egin zitzaten eskatuz.\nFrantziarrek ermita indarrez ebatsi zuten Independentziaren gerran, eta behin betiko desagertu zen XIX mendearen. Orduan, birjinaren irudia Asteraineko elizara eraman zuten gaur egun mantentzen den tokian.\nGailurra gaztelaniaz Alto de la Reniega eta euskaraz Erreniega ezagutzen bada, berau azaltzen duen kondaira bat dagoelako da. Ondoren hemen azalduko dugu.\nDonejakue bidearekin lotutako beste inguru asko bezala, Errenegako mendatea leku magikotzat ikusita dago. Tontorrera iritsi baino lehen, Iruñea Zizur Txikia, Gendulain eta Zairikiegitik datorren ibiltaria, mendiaren magaldean aspaldian Reniega iturri gisa ezaguna izan zen ur gardenetako iturri batekin egiten du topo (gaur egun Gambellacos izenarekin ezagutzen da Asteraineko udalerrian kokaturik dagoen iturria).\nJuan Ramón Corpasek "Curiosidades de Navarra" bere liburuan jasotako elezahar zahar baten arabera, deabrua, itxura oneko gazte itxuran, uda erdian mendatea igotzen ari zen ibiltari egartsuari agertu omen zitzaion. Deabruak freskatzea eta Jainkoz arnegatzen bazuen edateko aukera eskaini zion, baina erromesak eskaintzari uko egin. Orduan, deabruak berriro ere tentatu zuen, iradokiz beharbada likido preziatua jasotzeko Ama Birjinari uko egitea nahikoa izango litzatekeela esanda. Oraingo honetan ere ibiltariak ez zuen eskaintza onartu. Azken eskaintza bezala, Satanek ura lortzeko Santiago apostoluaz arnegatzearekin nahikoa izango litzatekeela apuntatu zuen. Baina erromesak tentazioa berriro ukatu zuen eta zeruetako laguntza eskatuz otoitz egiten hasi zen. «Orduan, deabruzko gaztea desagertu zen sufre-hodei baten artean, eta bere lekuan iturri kristalinoa agertu zen, eta bertan egarria ase zuen».\nHau da, deabruak ura eskaini ohi zien erromesei bere arimaren truke hauek mendiko gailurrera iristean, haiek bere fedeaz 'arnega edo uka zezatela' egitearen truke.\nElezahar honetaz gain, Asterain herriak Barkameneko birjinak protagonista izanda, hainbat mirarizko gertakari ere erregistratzen ditu. Haietako batzuk hiletsitako erromesak sendatzearekin erlazioa dute, eta bestetzuk inguruneko nekazariei emandako laguntzekin hain zuzen. Ezagunenetako bat, mendizerraren ingurunean lanean ari zen Adioseko nekazari batena da. «Zalditeriak uxatu ziren, eta oin bateko bridetan lotutako zihoan gizona arrastatu zuten», Luis Mirandak dio. «Bere burua arriskuan ikusiz, nekazaria Barkameneko birjinari gomendatu zitzaion, eta honek heriotza segurutik libratu zuen».\nErreniega tokian Tartalo (edo Torto) agertzen den lekua, euskal mitologiako beste elezahar batzuetan, da. Tartalo-k (edo Torto) ziklope bat ordezkatzen du ohitura antropofagoekin eta portaera izugarriarekin. Mendietan bizi zen, mendi honetako iturri batzuen arabera eta ardiak jaten zituen, pertsonak ... Izaki itzela da indar itzelarekin, hil zela bere giza harrapakinen bat putzu batera jauzi egin ondoren jarraituz itota dion euskal elezahar zaharra egonez.\nNafarroan beste leku-izenekin gertatu diren bezala, XIX. mendetik aurrera hagionimoa (santu-izena) leku-izen zaharra ordezkatuz joan da. Gainera Erreniega edo Erreniaga Franko Andiaren eta Franko Txikiaren lurretan banatzen zen ere, hots larreak nafar libre guztientzat dauden lurralde irekia.\nNahiz eta gaur Asteraineko elizan aurkitu, Barkameneko birjina mendizerrako bi herrien arteko herrietan partekatutako irudia izan da. Duela urte batzuk, haize-zentralaren ezarpenaren ondoren, EHN enpresak (gaur egun Acciona) ermita zaharreko hondarrekin idulki bat eraiki zuen, eta Santiagorako erromesaldietako oroitzapenezko eskultura bat Vicente Galbete artista nafarrari eskatu zion. Harrez geroztik, inguruneko hainbat herrik abuztuaren 30a erromesaldian igotzen dira, bere leku tradizionalean Barkameneko patroia ohoratzearren.\nMonumentu multzo honi esker, Errenegako portuak nolabait bere sinbologia tradizionala berreskuratu du, Donejakue bidearekin eta bi isurialdeetako herrien topaketarekin lotuta hain zuzen. Nafarroako Donejakue Bidearen Lagun Elkarteak bultzaturik, Galbeteren eskultura xaflan eginda dago eta garai desberdineko erromes segizioak haize-erroten lerrokatzearekin hemen gurutzatzen direla irudikatzen du. Hortik lanak duen eslogana: «haizearen bidea izarretakoarekin gurutzatzen den tokian».\n1996an jarri zenetik, eraikuntza honek zabaltze handia izan du komunikabideetan, baita Nafarroako sustapen turistikoko karteletan ere.\nBere egileak dion bezala, eskultura-multzoak bidearen bilakaera iradokitzen du historian zehar. «Lehendabizi, laguntzarik gabe doan pertsonaia dago, bidea bilatuz bezala, airea usain eginez. Ondoren, erabakiak argiago dituen beste bat dator, eta gero merkatariko, merkatari, zaldunez etab. osatutako beste talde bat, kopuruan eta tamainan hazten ari direnak. Hauek Donejakue bidearen apogeoa irudikatzen dute Erdi Aroko garaian. Geroago, irudiak pixka bat bakantzen dira, XVIII. mendearen gainbeheratik gaur egungo goren unera iritsi arte gogoratuz». Gaur mendatera igotzen diren erromesek xaflazko silueten segizioari gehitzen zaizkiela ematen du, Iruñerriko arroaren zerumuga ederrean ebakitzen direlarik.\nGailurreriako zentral eolikoak.\n1990eko hamarkada mendiaren itxura erabat aldatu zen, Nafarroako gobernuaren zentral eoliko berrien eraikuntza hastean. 1994ean lehen aire-sorgailua jarri zen, eta 2008an berrogei ziren Erreniega mendian zeuden aire-sorgailuak. Aire-sorgailuak honako guneetan daude, Zarikiegi, Asterain, Undio, Frankoandia etxaldea, Beraskoain, Zabaltza, Gares, eta Arraitza.\n2012an bestalde Erreniega mendian jarri zuten Euskal Telebista euskaraz ikusteko hedagailu bat, eta, beraz, hara begira zeuden antenek jaso ahal izan zuten seinalea, hedagailua epailearen aginduz berriz kendu arte. Izan ere, itzaltze analogikoarekin nafarrak euskarazko ETB gabe geratu dira... Egun Iruñerrian diren euskaldunek ETB gabe jarraitzen dute.\nDiario de Navarra - 20070218 (Rincones singulares)\nDiccionario etimológico de los nombres de los montes y ríos de Navarra (Mikel Belasko).\nJosetxo Los Arcos Ansorena\nDone Jakue 'Bideak'\nDone Jakue Bidea Penintsula Iberikoa eta Europa osotik abiatuta, Santiago de Compostela hiriburura, Jakue apostoluaren erlikiak gurtzearren, erromesek egiten duten bidea da. Erdi Aroan zehar oso bide erabilia izan zen, geroago pixka bat ahaztua izan eta egun berriz indar handia hartu izan du. Askotan, bideak iraganeko Erdi Aroko galtzada zein galtzada erromatarrekin bate egiten zuen, baita transhumantzia zein merkataritzarako bideen ibilbideekin ere. Done Jakue Bidea UNESCOk GIZON-EMAKUME GUZTIEN ONDARE gisa ...\nLiber Sancti Iacobi liburua (Done Jakueren liburua).\nVII. KAPITULUA: Done Jakue Bideko jendeen ezaugarriak eta herrialdeen izenak.